Vieläkö autolautta on pinnalla? - Lieksa - Suomi24 Keskustelut\nVieläkö autolautta on pinnalla?\nVieläkö autolautta on pinnalla, kun jäät sullaa? Joensuussa malliesimerkki miten jotkut jaksaa hoitaa asioita. Saimatar kätkee sisälleen baarin, saunaosaston, hulppeita hyttejä ja kohta myös ulkoporealtaan.\nTän päivän Karjalainen eka aukkeema.\nKyllä autolautalla on baari ja ravintola sekä muutamia hyttejä ruumassa. Vesirajan tuntumassa on myös ns. keulabaari. Kesäisinä iltoina on karaoke raikunut laivalla keskellä Pielistä mökkiläisten iloksi. kohta päästään taas seilaamaan.\nTodella vaikea uskoa, että laivan nykyinen omistaja saisi sitä liikkeelle, hoitanut tähänkin asti homman niin huonosti. Huoltotöihin on ennenkin ollut koko talvi aikaa, mutta on alkanut miettiä asiaa vasta sitten, kun pitäisi jo olla liikenteessä, näin jo muutenkin lyhyestä sesongista on laiva seissyt suurimman osan, eihän sellainen toiminta pitemmän päälle onnistu.\nautolautta ei liiku minnekää Satamassa tarvitaan säpinää autolautan kupeseen rakennetaa poreallas. Jotenkin tympeä tyyppi nykyinen omistaja. entinen oli parempi eli Matti T\nLaivalle onkin löytynyt uusi omistaja, Ahti Sarasoja, liikenne tarkoitus aloittaa juhannusviikolla, lukekaa tarkkaan Lieksan lehti huomenna.\nJotain erkoista on tekeillä. Autolautan omistaja Ryttyläinen vaihtoi sukunimensä Hilperiksi (Hillberg). Jokin syy siihenkin lienee.\nMuistan kun eräs Urho Paskiainen halusi vaihtaa nimensä presidentti Kekkosen aikaan.\nUudeksi nimeksi tuli Pekka Paskiainen.\nMinä puolestani muistan lukeneeni erään tarinan Jaakon ja Pekan syvästä ystävyydestä. Erikoista sikäli, että tässä tarinassa Pekka oli muuttohaukka. Hieman kesynä se tuli sitten surullisesti ammutuksi erään aitan katolta.\nJoskus olen kuullut lehmän ammuvan surullisesti...\nToukokuun loppun mennessä on se rottelo poistettava satamasta, toivottavasti omistaja keksii sille hyvää käyttöä.\nAi ovvai? Toukokuunko? Minkä vuoden? Lieksan kaupungilla ei ole mitään konstia millä sen voisi poistaa. Puuttuu tietoa, taitoa ja rohkeutta.\nTuolla Nurmeksenpuolipäässä Porosaaren ja Juuan välissä olisi oiva autolautanpaikka, siellä on se 52 metriä syvälti vettä, eli sopiva syvänne loppusijoituspaikaksi!\nMerikarttasarjan 2013 mukaan Pielisen syvin kohta 61 m löytyy Vasamaselältä Porosaaren ja Kynsisaaren väliltä läheltä Orisaarta kohteesta N63° 22,3′ E29° 25,5′. Siinä olisi autolautalle hyvä upotuspaikka.\nVelipoika väitti että kaiku olisi näyttänyt Ristisaaren kupeessa 82 metriä.\nIson Ristisaaren vieressä Kalkkusaaren ja Louhi-Kalkun välissä on mitattu syvyys 57 m. Jos Pielisestä löytyisi 82 metrin syvänne, se olisi jo todellinen uutinen. Uskon kuitenkin virallisiin, tällä vuosituhannella suoritettuihin kaikuluotausmittaustuloksiin, jotka kattavat koko Pielisen hyvin tarkkaan eikä yhtään paikkaa ole jätetty mittaamatta. Ei ainakaan nykyisten syvänteiden lähettyviltä.\nAivan oikein. Siinä oleva 57 m. on lienee toiseksi syvin kohta Pielisessä. Mutta ei todellakaan ole 82 m. syvä. Ne kaikuluotaimet joskus ”valehtelee” syystä tai toisesta. Syvin kohta Pielisessä on todettu monta kertaa olevan tuo edellä mainitun Orisaaren länsipuolella oleva syvänne. Se on tarkalleen Orisaaren eteläpäästä 998 m suuntaan (heading course) 252°. Itäistä pituuspiiriä korjaisin aiempaan väittämään sen veran, että se on E 29°24,543', menee muuten liikaa sinne Orisaaren matalikkoon päin.\nSiinä on hyvä hauta autolautalle, edellyttäen että kaikki saastuttava on poistettu siitä ensin ja luvat kunnossa.\nKieku ja kaiku saattaa olla viallinen.\nIsossa maailmassahan upotetaan laivoja sukellusharrastajien turistikoheiksi, ensin polttoaineet ja öljyt pois laivasta.\nMeressähän niistä tulee jopa hyviä keinotekoisia koralliriuttoja. Monelle ravulle ja muulle tarjoaa hyvän suojan ja pesäpaikkan.\nIsossa maailmassa ovat kirkkaat vedet jossa sukeltaa, Pielisessa on niinpaljon humusta vedessä että näkeekö edes 3 mtriä sukeltaja eteensä jos on vaikka 10 metrin syvyydessä!\nPielisessähän on tummempi vesi Nurmeksen ja Lieksan kaupunkien edustalla, toivottavasti ei jokin muu kuin humus värjää vettä. Paalasmaan ympäristössä on jo huomattavasti kirkkaampaa vettä Pielisessä.\nLieksan edustalla Pankakosken tehtaan päästöt samentaa vettä, työntävät jotakin ruskeaa paskaa jokeen jossa näkyy ruskeaa vaahtoa! Kumma kun siitä ei luonnonsuojelijat ole nostaneet metakkaa!\nAutolautta ei liikada paikaltaan vielä tällä vuosikymmeneltä. Kaupunki maksaa omistajalle paikallisesta nähtävyydestä sievoisen summan vuosittain.\nAikoinaan lentolannoitus tappoi kuhakannan Viekijärvestä. Se oli sitä rautaista 60- lukua kun sieltä sai jättikuhia, mutta ne loppuivat sitten vuosikymmenen vaihtuessa suo-ojitusten ja lentolannoitusvillityksen myötä. Isompien jokien suistojen läheisyydessä on humuspitoisempi ja ruskeampi vesi. Nurmeslaiset saavat nautti Ylikylän ja Saramojoen laskuvesien sotkuista. Viekijoki ja Viensuunjoki tuovat Pieliseen omat humuksensa, ja sitten tuo meidän Lieksanjoki täällä. Ristisaarten, Uramonsaarten ja Paalasmaan seutuvilla lienee Pielisen kirkkain vesi. Toki on ko. järvessä varmaan monia seutuja joissa en ole kalastellut. Niistä en osaa sanoa veden kirkkaudesta kovinkaan varmaa tietoa.\nLoppukevennykseksi valitsen tällä kertaa Poljennon version tästä vanhasta valssista. Kauko Käyhkön version jo joskus muistelen tänne linkittäneeni. Tämä jotenkin mielestäni sopii keskustelun aiheeseen.\nEiköhän suurin syy ollut Mätäsvaaran kaivoksen jätteitten pääsy ojituksien takia. (Arsenikki) hys hys.\nAnteeksi, olisikko ollut kuitenkin Syanidi ?\nSoiden ojitus oli aikoinaan useiden pienjärvien, lampien tuho ja Pielinenkin sai siitä osansa, kun soilta laskettiin ojituksen tuomat liemet suoraan vesistöihin. Viimein opittiin, että ojan ja vesistön väliin pitää jättää suojavyöhyke, mutta monta kalaista lampea ja järveä oli jo tuhottu osa jopa täyttynyt osittain mudalla.\nOlen siinä uskossa että soiden ojituksien takia elohopeapitoisuudet nousivat järvissä.\nKyllä, ja nyt sitten kun näitä varhaisimpia puunkasvatussoita hakataan, niin pitoisuuksien valumat kasvavat rajusti avohakkuiden takia. Kangasmaiden avohakkuut eivät aiheuta valumia niin paljon. Eli ongelma on suoalueilla nyt jatkuva kesto-ongelma.\nElohopeaa valui herrojen ideoiman suo-ojituksen vuoksi vesistöihin niin paljon, että on joutuneet asettamaan esim hauven käyttöön ruokana rajoituksia. Pohjois-Karjalahan oli tässäkin ojitushommassa koealueena, josta tuli ikuinen ryvittäjä, mitähän salassa pidettyjä vaivoja tuokin touhu teki alueen ihmisille.\nSuo-ojitusherrojen idean mukaan hauet olivat syömäkelpoisia kovalla talvipakkasella. Hauki piti ripustaa pyrstöstä pakkaseen ja odottaa tunnin verran, jotta elohopea laskeutuu hauen päähän. Sitten pää pois tunkioon ja hauki kattilaan.\nAutolautta on pinnalla ja jatkaa liikennettä tänä kesänä! Näin se vaan Lieksassakin tapahtuu hyviä asioita.\nHevosmiesten tietotoimiston uutisia jos ei linkkiä ole laittaa!\nLieksan lehti kirjoittaa.\nEdellinenkään ostajaehdokas ei kuitenkaan ostanut lauttaa. En usko ostamiseen tässäkään tapauksessa. Hirmuinen kunnostaminen olisi laivassa, vaikka sen ilmaiseksi saisi.\nNiinhän tuo uusi omistaja yrittää saada juhannusviikolla liikennöinnin alkamaan. Tosin lopulliset kaupat vielä lukkoon lyömättä. Onkohan jotai ihme taktikointia nyt myyjän ja ostajan välillä? Toinen pankkoa miellyttävä uutinen varmaan tuo, että mamu kirjoitti Lieksan lukiosta neljässä vuodessa ylioppilaaksi.\nHuom! Ja vielä suomen kielellä.\nJuu, tosi on.\nMielestäni aivan mahtava ja hieno saavutus, mutta sitten todella nostan jo hattua kun ensimmäinen somali tekee tuon saman vaikka kymmenessä vuodessa.\nSomalit ovat kirjoittaneet ylioppilaaksi Suomen lukioista jo vuosien ajan. Hellitä vähän rasismiasi ja palaa todellisuuteen.\nMöläytyksesi merkitsee sitä, että itse et ole käynyt kouluja, kun et tiedä kouluasioista yhtään mitään. Nouse jo pois sieltä tynnyristä ja katsele hieman ympärillesikin. Somalit ja muut Lieksaan muuttaneet ulkomaalaiset nuoret opiskelevat suomalaisten tavoin ja valmistuvat ammatteihin ja ylioppilaiksi. Kannattaisi siitä sinunkin ottaa oppia.\nOn alus huoltamatonta rautaa.\nEi auta, jos odottaa vain hautaa.\nLieksan satama vaatii omansa\nEi auta olla oma epäsomansa.\nToivoo moni seilailua\nSe ei kaipaa veivailua.\nVeivailusta tullee tyrä\nTosi teoilla meille hyvä.\nKäsitinkö oikein että tuleva autolautan uusi omistaja on ylioppilas somali? Hieno saavutus entiseltä merimieheltä!\nIhan oikeassa ketjussa olet, merenkulkija kansaa ovat.\nKonemestarikin on. Ja kone on kunnossa. Minä kun luulin että seisoo satamassa moottorivian takia.\nJotkut on ylioppilaita, toiset on vaan elämäm koululaisia, ja sivistyksen puute näkyy.\nTyhjä illistellä jostakin lyöntivirheestä, m ja n ovat näppiksellä vierekkäin. Näitä sattuu joskus kaikille, koulutus ja sivistystasosta riippumatta.\nHuomaako? Huomaako sen siitä, että en pilkkaa rasistisesti ihmisiä palstalla?\nJa etkö ole koskaan pilannut rasistiksi ja montakymmentä kertaa? Kerro nyt jottei tarvitse arvailla.\nKapteenille saattaa tulla moottorivika, jos tulee sateinen kesä. Hyvä asia, että autolautta lähtee liikenteeseen, vaikka vuorot harvenee, koska sehän kuuluu alueen matkailuun erikoisuudellaan. Saattaa kyllä käydä niin, että maalausurakalle tulee kiire.\nJokos lautan moottorista on savut otettu? Viikko juhannukseen. M/s Tuula on jo Höytiäisellä kotvan seilannut ja hyvin on asiakkaita piisannut.\nNäihin aikoihinhan uutisen mukaan autolautan piti kesän liikenne aloittaa.\nLehtiuutisen mukaan autolautan käyttöönotto viivästyy. Lautta pitää mm. katsastaa jne.\nVoi tämä kesä vielä mennä kunnostamiseen.\nVoin olla puolisokea, mutta en ole vielä todennut lehtiuutisista edes että kaupat olisi lyöty lukkoon. Mitähän moinen katsastus maksaa, ja hylkyhän on siitä katsastuksesta todennäköinen tulema jo teinikokemuksen omaavan ajattelukyvyn perusteella, saati sitten aikuisemmalla mielellä ajatellen. Eikös sitä pidä raportoida kuukausittain, että ei uppoa tai tule ympäristövahinkoa. Ja eikös se lupa ole satamassa pitoon lokakuuhun asti. Katsotaan sitten lokakuussa mikä on tilanne. Ja voihan se vierähtää seuraavan vuosikymmenenkin lokakuille.\nEdelleen, pyydän anteeksi kaikilta asiaan liittyviltä ja liittymättömiltä osapuolilta, että olen tämän lauttavanhuksen suhteen hieman skeptinen, eli terveen kriittisesti ajatteleva.\nKaupanteosta lehdessä ei ollut mainintaa, mutta jutussa kerrottiin uuden omistajan kunnostavan lauttaa ja edessä olevan monenlaista puuhaa, kuten katsastus. Lienee kauppakin tehty, kun uudesta omistajasta kirjoitettiin.\nNyt kaivoin tuon jutun lehdestä. Jos viittaat ostajaehdokkaaseen, ei se mikään uusi omistaja ole. Lisäksi totean ostajaehdokkaan toteamaan lehteen kirjoitetun tavoin: ” Tällä viikolla ratkeaa varmasti monia asia. Toteaa aluksen ostajaehdokas”.\nEli täyttä leikkiä koko homma. Tulee ensin mieleen huhtikuun ensimmäinen.\nVoihan se olla Lehden syy ”monia asia” > monia asioita olisi parempi ilmaus. Kyllähän ne Hesarinkin toimittajat tyrii nykyisin jatkuvasti!\nPikkukylän spekulaattorit höpöttävät omiansa. Itsekin joukossa.\nJäivät jälleen kermat kuorimatta. Hitaalla on pelkkä luu näpissään. Ajelin tänään Merilänrantaan messuille aivan Ahvenisen kautta. Lautalla olisin mennyt, hinnasta viistoista, jos se olisi ollut mahdollista. Uppoamista en olisi peljännyt ensinkään, koska eihän katsastettu lautta upotessaan ole vakuutuksiaan maksamatta jättänyt. Ja eihän sitä uhkakuvia heti pelätä.\nTänään siellä messuilla oli ihan hyvä kuhina. Jos business silmä Lieksan puolella on jatkuvasti lastentarhaluokkaa, on aivan turha odottaa parempaa tulevaa.\nAutolautan todellinen sesonkiaika on lyhyt. Totta. Parempi olisi voimistaa sesonkia pidemmäksi. Ei se ole mahdotonta. Jos kerran pallit jäävät piikkilankaan roikkumaan, ei se sitä tarkoita, että pallit huomenna roikkuvat. Tyhjennetään välillä, ja alku uuden on monin verroin parempi. Kyllä konsultoiminen on tuttu juttu minulle. Tekeminen myös. Autolauttaan en tartu. Hyviä neuvoja kysyttäessä kyllä annan.\nEi todellakaan helppo juttu, mutta ei mahdotonkaan, saada kannattavaksi.\nNyt on täysin myöhäistä. Kesä mennyt on. Jos yhden sanan laittaisin, tietäisitte kirjoittajan, mutta olkoon. Muutenkin jo arvaamatta melkein hengenjättiläiset, tiedätte. Minua kyllästyttää joku asiayhteys palstan tahattoman taidottomuuden suhteen.\nOnhan sitä minussakin vissisti vikaa;)\nSyväkumarrus linkille!Esa Pakarinen suuri taiteilija musiikin ja elokuvien saralla.\nElämän laiva ei muutamaan muuttujan kahteen huku. Lieksan sataman autolautta on useimmille meille muutoksen mielenkiinnon kohde. Vilpitön, avoin ja luottavaisen syrjässä oleva mieli taitaa uskoa monin erin tavoin kuitenkin johonkin hyvään korroosioimuttomaan ratkaisuun. Muuttuja ei ole sama kuin muuttaja. Toki ajatuksiamme voi yhdistellä. Muutos ei ole edes aina ajastamme kiinni. Kuitenkin joku on tapahtuva. Minä päätän, sinä myös. Mutta, vain omilta kohdiltamme päättelemme. Täydellisen epäselväksi päätöksenteko tulee sitten, kun me päätämme. Tilanne vain pahenee, kun te päätätte. Pahinta päätöksentekoa on, kun he päättävät. Mitä tämä on? Pelkkää pitkää matematiikkaa;)\nAnteeksi teiltä pyydän, että sorrun kuuntelemaan tätä seuraavaa. Tätä kuunnellessani toisen kerran, yhdistän tulevan ja menneen.\nTämä on ehkä raskasta, tai runsaan tylsää. Minulle joskus se on kevyen opettavaa, tai vaihtelua minimaalisiin näkemyksiini.\nLyhytjännitteisen sielun omaavan ei kannata sisäistää kaikkea olevaa. Meissä on monia, ja saakin olla. Hyvä niin.\nOopperaa en kovin ymmärrä. Jos joku kertoo minulle ymmärtämättömyyteni syyn, niin ehkä sitten sen ymmärrän. Siis en syytä ymmärtämättömyyteeni, vaan siihen mitä oopperan asia on, kysymättä laajalla näkemyksellä sen oleellisen olevan enempää.\nJa pälä, pälä. Itselleni!\nAutolauttatunnelmissa hyviä ötyjä. Tuulalla sentään hyvin reissasin aikoinaan Kolille.\nPersoona. Se on. On oleva.\nJa Hän. Muistakaa myös aina hänen tunteensa;)\nAutolauttaa ei ole vieläkään siirretty ja soutuveneet ei pääse satamaan!\nJos ei autolauttaa siirretä, minne mahtuu USS Reagan jolla Trumppi tuo Lieksan ostamat hävittäjät Viekin lentokentälle?\nOn niin helle, että sekoittaa päät ja saa ihmiset höperehtimään.\nÄlähän nyt. Kyllä tuossa on ihan hyvää ideanpoikasta. Ei niin pietä pilaa, ettei totta toinen puoli. Olisi se hienoa jos meillä olisi ihan oma Karjalan lennoston Lieksa-Nurmes osasto. Se voisi olla alistettuna suoraan Rissalan etuvartioksi. Ei siihen tarvittaisi edes mitään höpö höpö Trumppia. Kankikaikkonen riittää hankkeen vetäjäksi ja edistäjäksi. Saulilta poliittinen ylipäällikön siunaus. Rinteellähän nyt tuntuu tuota rahaa riittävän kaikkialle, ja maanpuolustus on näinä aikoina tärkeää.\nGood Idea. 👍🛫\nMeille itärajalla asuville välttäisi venäjän ilmavoimat puolustamaan lääniämme, ja tulisi paljon halvemmaksi kuin syytää miljaredja johonkin hävittäjähankkeeseen! En usko että venäläiset paljon maksua ottaisi jos harjoittelisivat huvilentoa itä-suomen alueella!\nSamalla saisivat reilusti kisailla naton koneiden kanssa itä-suomen ilmatilassa ja sitten nähtäisiin kummalla on parempi lentokalusto!\nKannattanee kysyä tarjousta!\nVenäjällä on käytettyjä, mutta tehokkaita MIG-hävittäjiä varaosineen saatavana pilkkahintaan. Venäjä on niitä jopa lahjoittanut köyhemmille maille. MIGeistä Suomella on kokemusta, joten kannattaa Venäjältä kysellä.\nLieneekö nykyisillä hävittäjillä jo tarpeeksi hävitetty, kun pitää jo uusia kysellä?\nHyvin laivat satamassa kelluvat. Mikäs siinä ilmaiseksi köllötellä !.\nKait nyt sentään se Suviexpress liikennöi?\nLehtitietojen mukaan se aloittaa joskus kesällä ja lopettaa viimeistään elokuussa, hieman ennen kuin eurooppalaiset turistit saapuvat Suomeen.\nSe on kuin rahaa pankkiin laittaisi, kun laivat pysyvät satamassa. Ei tule polttoaine- eikä muita turhia kulunkeja.\nKumma kun kukaan elämysmatailu yrittäjä ei ole keksinyt että myös uimapatjalla voisi mennä Lieksasta Kolille maksua vastaan, ei tietenkään omalla patjalla, vaan yrittäjältä vuokratulla!\nTai ryhmä patjailuna satamasta Sibeliuksen rantasaunalle ja takaisin, tietysti maksua vastaan! Huonompikuntoiset ihmiset ehjällä patjalla ja vihmerimmät ihmset semmoisella joka vuotaa vähän!\nOlisi elämysmatkailu samassa paketissa jos vielä olis vieressä vene jossa olisi torviorkesteri soittamassa Sibeliuksen sävellyksiä!\nMinä maksaisin kohtalaisen lisämaksun, jos torviorkesteria ei olisi.\nMinä maksaisin lisämaksun, jos patja olisi veneen hinauksessa.\nKorvatulpistahan voisi kanssa maksaa lisämaksua jos ei halua kuunnella.\nMuseo kierrokseen yhdistettynä turistit näkisivät, että tuommoisilla sitä ennen on liikuttu.\nOn todella hyvä, että Lieksasta löytyy jotakin todella vanhaa museotavaraa turisteille näytettäväksi. Satoja vuosia vanhat romulaivat ovat sitä parhaasta päästä.\nJa osa keskustan rakennuskannasta on liki satavuotiasta paskaa!\nKyllä satama on kaatopaikaksi muuttumassa. Mikä lienee se valkoinen koppi. Ympärillä kaikenlaista jätettä, mm. pari isoa tynnyriä jne. Lieneekö pömpeli näiden laivurien...\nJoillekkin laki on tasapuolisempi, kuin toisille.\nEntäs jos kaupunki ottaisi sisävesien suurimman autolautan syliinsä ja laittaisi huippukuntoon. Olisihan se paras kesämatkailun käyntikortti erikoisuudellaan, koska ei taida Lieksassa kohteita liikaa olla.\nNäkyykö siel autolautalla kunnostushommiä?\nIsiksen porukka oli stä panostamassa ja lähiaikoina kossahtaa!\nTuskinpa lautalla on talven jälkeen kukaan käynyt. Yhtä ruosteessa on kuin ennenkin.\nOnko Ahti Sarasojan kiinnostus loppunut?\nTännään pitäs alkaa sen expertin aikataulutettu liikenne.\nMitenköhän tuo tankkaaminen oikein onnistuu ? Muualta tulevat veneilijät tuskin osaavat hakea tankkauspistettä romuraudan takaa. Mietin myös miten letkua on tarkoitus käyttää. . . Ja monta muutakin asiaa on mielessä mutta ei ole tankkaaminen sujuvaa. Liekö ollenkaan mahdollista.\nNurmeksessa Bompan kylpylän rannassa voi käydä tankkaamassa, saivat keväällä valmiiksi.\nTuo tankkauspisteen paikan valinta kuvaa hyvin Kaupungin virkamiesten kekseliäisyyttä. Sama koskee Kevätniemen uutta urheilukenttää.\nEikös se kantosiipalus ole siellä laiturissa joen puolella, ja siinähän rannan ja laiturin välissä avovesipaikka johon voi tulla tankkaamaan?\nVai onko joku ominut sen paikan veneelleen?\nTuskin täällä niin isoja laivoja käy ettei tankkaus onnistu!\nKävitkö ihan katsomassa ?. Edellä kysyttiin aiheesta miten joku muu kuin Lieksalainen löytää paikan.\nTietysti jos sokea on niin ei näe sitä paikkaa, mutta näkevä ihminen viimeistään sitten kun tulee veneestään laivalaiturille!\nEn usko että joku muu kuin Lieksalainen on niin tyhä ettei sitä huomaa!\nOlis jo kiva saada se autolautta vähitellen liikenteeseen, onko kukaan kuulluut, milloin se kenties voisi alkaa liikennöimään?\nEiks se oo jo liikenteessä ( ainakin aikataulu netissä on ) ?!\nSatamasta kun käyt ihan itse kysymässä niin saat selkeän vastauksen, ei tarvitse silloin kuulopuheiden varassa olla.\nAina kun kantosiipialus lähtee liikkeelle satamasta, se tupsauttaa paksut mustat savut ulkona ruokailevien grillin asiakkaiden päälle. Vähän ekstramaustetta aterioihin.\nSillä kantosiipialuksella on sitten hyvä musta hiilijalanjälki!


Muutama viikko sitten rakkaan Aamulehden Ihmisiä-liite julkaisi kirjailija (esikoisrunokirja 2005) Maria Syvälän artikkelin, jossa hän puhui kristinuskon erityisaseman säilyttämisen puolesta huimalla "enemmistöä sorretaan" -teemalla.\nEi niinkään yllättäen Hesarin eilisessä Nyt-liitteessä Ville Similä kirjoitti etusivuartikkelissaan ja Toimittajalta-palstalla päinvastaisesta näkökulmasta ja onnistui painokkaasti yhdistämään useammankin kerran peräkkäin sanat "kirkko on erotettava valtiosta".\nMiten valtamediassa on liikkeellä näin vastakkaisia näkemyksiä? No kun asia vaan on niin. Syvälä teki tyylipuhtaan suorituksen puolustamalla nykyistä tilannetta merkityksettömillä viisauksilla ja vertauskuvilla: On enemmistön oikeus saada uskonnonopetusta perusopetuksessa ja vähemmistön oikeudet eivät sitä saa sortaa. Eihän enemmistöä saa demokratiassa sortaa! "Uskonnonopetus on yleissivistävää" ja "antaa mahdollisuuden ymmärtää kulttuurimme kuvia ja teemoja". "Miten muuten tietäisimme, mihin vadilla oleva Johannes Kastajan pää viittaa?"\nTodellakin, voiko parempaa kehäpäättelyä olla olemassa! Kristinuskon vaikutuksesta Lähi-idän kuvastoa ajanlaskumme alusta ja sitä ennen on kierrätetty ristiin rastiin loputtomasti. Miksi on tärkeää tietää, että maalauksessa oleva irtonainen pää tunnistetaan Johannes Kastajaksi? Mitä merkitystä on Johannes Kastajalla kristinuskon ulkopuolella? Eli Syvälän viisaus voidaan tiivistää: Jotta voisi ymmärtää kristinuskon peruskuvastoa, niin pitää ymmärtää kristinuskon peruskuvastoa. Ihmiskunnan historiassa on ollut tuhansia profeettoja, kaikki heistä eivät ole liittyneet suurten uskontojen ydinvirtaan, mutta kristinusko (kuten monet muutkin uskonnot ja tarinat) opettaa, että vain tietyt henkilöt ovat tärkeitä, ja he ovat tärkeitä, koska heidän sanotaan olevan tärkeitä - ei sen vuoksi, mitä he olisivat sanoneet tai tehneet.\nNyt-liitteen puolella Similä ottaa esille sen, että Irina Krohnin ja Rosa Meriläisen aloite viime vuodelta ei lainkaan vaatinut, että kirkko ei saisi kerätä jäsenmaksujaan verottajan avulla. (Kysyin moisen rajauksen syytä muutamilta vihreiltä kansanedustajilta viime syksynä, mutta vain Oras Tynkkynen vastasi - ympäripyöreästi.) Nyt lehdessä Krohn tuo asian esille ajatuksena, että koska kirkko tekee paljon merkittävää sosiaalista työtä, niin sen vuoksi sillä pitää olla oikeus verokoneiston käyttämiseen.\nEn oikein ymmärrä tuota. On aivan selvää, että jos kehitys jatkuu ja kristinuskon asema yhteiskunnassamme muuttuu, niin kirkko joutuu miettimään toimintaansa ja sen rahoittamista uudella tavalla. Jos kirkkoon kuuluminen olisi niin paljon vaikeampaa, että jäsenmaksut pitäisi hoitaa itse, niin aivan varmasti aika moni jättäisi asian hoitamatta nykyiseen tilanteeseen verrattuna. Nytin artikkeli ottaa tässä taas irrationaalisen argumentin, kun emeritusprofessori Juha Seppä kehuu nykyisen systeemin "progressiivisuutta": "Täällä on katsottu,että verotus on reilumpi tapa hoitaa jäsenmaksu, koska se on sentään progressiivinen." (Oikeastihan se on suoraan suhteessa tuloihin eli tietty prosentti tuloista.)\nReilumpi tapa verrattuna mihin? Jos kristityt keräisivät jäsenmaksunsa vapaaehtoisesti jäseniltään, niin kai he pystyisivät luomaan vähintään yhtä reilun järjestelmän? Minusta tuo on huolestuttava näkemys kristityistä, jos verottaja on reilumpi kuin he itse.\nKeskustelu jatkuu ja muutoksia tapahtuu, kunpa keskustelu vain tapahtuisi avoimesti ja järkevillä argumenteilla, niin ei tarvitsisi vääntää niitä samoja rautalankoja kovin monta kertaa - ne menevät lopulta poikki...\naamulehti hesari media yhteiskunta


Foibekartanolla juhlitaan itsenäisyyspäivää asukkaiden kanssa sekä paikan päällä että virtuaalisesti :: Foibekartano\nFoibekartanolla juhlitaan itsenäisyyspäivää asukkaiden kanssa sekä paikan päällä että virtuaalisesti. Teemana juhlassa on tulevaisuuden toivo.\nVantaan Asolassa sijaitsevassa ikäihmisten hyvän elämän yhteisössä Foibekartanossa järjestetään itsenäisyyspäiväjuhlat sen asukkaille jo seitsemättä kertaa peräkkäin. Tänä vuonna juhla järjestetään paikan päällä Foibekartanon alueella asuville sotiemme veteraaneille, lotille, pikkulotille ja sotiemme naisille. Juhlaa pääsee seuraamaan myös kaikki muut Foibekartanon asukkaat, virtuaalisesti omasta kodistaan.\nJärjestimme jo viime vuonna koronan vuoksi juhlan digitaalisesti ja etäyhteyksien käyttö on muutenkin tuttua asukkaillemme. Foibekartanon You Tube -kanavalta voi seurata juhlaa reaaliajassa tai tallenteena itselle sopivana ajankohtana. Näin voimme tarjota koronasta huolimatta asukkaillemme, sotiemme veteraaneille ja sotiemme naisille heidän arvostamansa juhlahetken – kertoo Foibekartanon toimitusjohtaja Ulla Broms. Torstaina 2.12. pidettävään itsenäisyyspäiväjuhlaan osallistujilta vaaditaan koronapassit. Juhlassa nautitaan juhlaherkkuja, kuullaan musiikkiesityksiä ja juhlapuhe, jonka tänä vuonna pitää rovasti, kirjailija Kari Pekka Kinnunen.\nKysyimme juhlan alla Foibekartanon 102-vuotiaalta asukkaalta Antti Rintamalta näkemyksiä tulevaisuudesta. Antti totesi ensinnäkin elävänsä ainakin 105-vuotiaaksi. Antti toivoo tulevaisuudelta terveyttä sekä yhteiskunnan arvostusta eri ikäisille ihmisille. Hän toivoisi, että tulevat sukupolvet arvostaisivat luontoa, eivätkä pitäisi sitä itsestään selvyytenä. Hän pohtii, että täyttääkö joku muu vielä 100 vuotta näin kauniissa ympäristössä kuin hän.\nAntti vietti rintamalla viisi vuotta ja osaa arvostaa itsenäisyyttä ja vapautta. Hän toivoisi, että ihmiset olisivat jatkossa viisaampia ja oppisivat neuvottelemalla ratkaisemaan konflikteja. Järki on yhtä arvokasta kuin voima, järkeä kannattaa käyttää.\nAntti toteaa, että on syntynyt juuri sopivaan aikaan ja saanut elää hyvän elämän. Antin positiivisuus on kotoa lähtöisin. Vaikka elämä oli köyhää, Antin äiti piti positiivisuutta yllä ja näki asioissa aina hyviä puolia. Lopuksi Antti toteaa, että ”täällä Foibekartanolla minulla on niin hyvä ja onnellinen olla. Kyllä meillä vanhuksillakin on kiitoksen paikka tänä päivänä”.


Marraskuun lopulla saapunut talvi on mahdollistanut kaupungin talviliikuntapaikkojen avaamisen nopealla aikataululla. Tekojäiden lisäksi myös Isomäen latu saatiin avattua jo marraskuun puolella. Talviset olosuhteet ovat mahdollistaneet luonnonjäiden jäädyttämisen ja kuluvalla viikolla onkin saatu avattua lukuisia luistelualueita eri puolilla kaupunkia.\nPori liikkuu -sovelluksella kaksi uimaan yhden hinnalla\nKeskiviikkona 8. joulukuuta Pori liikkuu -sovellusta näyttämällä kaksi polskijaa pääsee uimaan yhden hinnalla keskustan uimahallissa. Nappaa siis kaveri kainaloon ja lähtekää viettämään yhteistä aikaa liikunnan parissa!\nTalviliikuntapaikat kutsuvat pitkän viikonlopun viettoon Porissa\nTuleva itsenäisyyspäiväviikonloppu näyttää lupaavalta talviliikuntalajien harrastajille. Porin metsän hiihtolatu pitenee jo tänään, ja luistelukenttiä Porissa on auki jo yli 20. Lisää kenttiä avataan koko ajan. Talviliikuntaharrastuksille on saatu poikkeuksellinen alku Porissa joulukuun alussa. Upea ulkoilusää tarjoaa virkistävää viikonloppua niin hiihdon, luistelun kuin vaikka kävelyretken merkeissä.\nPorin metsässä hiihtolatua jo yli kaksi kilometriä, luistelukenttiä käytössä jo yli kaksikymmentä\nPorin metsässä on tällä hetkellä loistavassa kunnossa olevaa latua, joka pitenee tänään noin 2,1 km:n mittaiseksi. Lisälenkki avataan klo 17.\nKirjastot kiinni itsenäisyyspäivänä\nKirjaston toimipisteet ovat kiinni maanantaina 6.12. Omatoimikirjastot palvelevat pyhäaukioloaikojen mukaisesti.\nKoronarokotus pop upit Porin nuorisotalolla\nPorin nuorisotalolla koronarokotusten pop up -tilaisuus ke 8.12.21 ja to 16.12.21 klo 16.00-20.00.\nRakkaudella porilaisille -hyvinvointirahan haku on taas auki. Tulevaa vuotta lähestytään hieman erilaisella teemalla, sillä nyt rakennetaan siltoja porilaisten välille. Haussa on rajojen rikkomista ja erilaista ajattelutapaa.


Joka vieraalla on vastuu juhlatunnelmasta – etikettimokista ei pidä huomautella | Yle Uutiset\n11.12.2015 • Päivitetty 10.12.2015 16:13\nOn sellaisia juhlia, joista väki ei millään malttaisi lähteä kotiin. Vielä eteisessäkin vieraat jäävät ulkovaatteet päällä keskustelemaan jostakin kesken jääneestä jutusta. Tiedämme myös sellaisia kekkereitä, joiden vieraat vilkuilevat tämän tästä kelloaan ja miettivät, mikä olisi helpoin tapa hävitä paikalta.\nHämeenlinnalainen imogokouluttaja Isa Karlsson (siirryt toiseen palveluun) tietää, että huolellisista ennakkojärjestelyistä ja isäntäväen vaivannäöstä huolimatta vieraat ovat tärkein tekijä juhlatunnelman kohottamisessa.\n– Jokaisella vieraalla on vastuu juhlista ja heillä on vastuu myös seurustella ihmisten kanssa, jakaa tunnelmaa ja antaa tunnelman kohotuksella kiitoksensa ihmisille, jotka ovat järjestäneet juhlat. Juhla ei tule, jos juhlijat ja vieraat ovat huonolla tuulella. Tätä harvoin nostetaan esille, sanoo Isa Karlsson topakasti.\nKysymällä kohti keskustelua\nMitä jos juhliminen jännittää? Ihminen karttaa kaikenlaisia pirskeitä, koska meno juhlissa muuttuu tuttujenkin kesken aina kankeaksi pönötykseksi. Vieraiden ihmisten kanssataas ei ikinä tiedä, mitä jutella. Ajatuskin small talkin puhumisesta hirvittää.\nJuhla ei tule, jos juhlijat ja vieraat ovat huonolla tuulella. Tätä harvoin nostetaan esille, sanoo Isa Karlsson. Kuva: Tiina Kokko / Yle\nJuhlijan vastuu ei Isa Karlssonin mielestä tarkoita sitä, että jokaisen pitäisi pirskeissä ruveta puheliaammaksi kuin oikeasti on tai käyttäytyä oman luonteensa vastaisesti. Isa Karlsson opastaa araksi itsensä tuntevaa juhlijaa aloittamaan keskustelun tekemällä kysymyksiä keskustelukumppaneille.\n– Vinkkinä aina annan sen, että jos on kauhean ujo ja kauheasti jännittää tilannetta, niin kysyy, että kuule, mitä ajattelit tehdä jouluna tai mitä teet kesälomalla. Ihminen alkaa kertoa ja sinulle jää sitten enää rooli, että ystävällisesti hymyillen nyökyttelet ja ajattelet, että mun ei tarvitse sanoa mitään, neuvoo Isa Karlsson.\nIsa Karlsson uskoo, että jossain vaiheessa kysymyksiä esittäen löytyy molempia jollakin tasolla kiinnostava aihe. Näin vetäytyväkin ihminen saattaa nauttia juhlissa keskustelusta, jos jutteleminen on luonnollista ja itseä kiinnostavaa.\nJokainen haluaa olla joskus prinssi tai prinsessa\nIsa Karlssonia kutsutaan myös hämeenlinnalaisen prinssi- ja prinsessakoulun rehtoriksi. Leikkimielisillä lasten kuninkaallisen käytöksen tunneilla pohditaan hovikumarrusten- ja niiausten lisäksi myös toisen huomioon ottamista ja hyviä tapoja. Toisen hyvä kohtelu on kaiken a ja o.\nKarlsson myöntää, että aikuinenkin hakee juhlahumuun osallistuessaan jonkinasteista kevyttä kuninkaallisuutta. Siihen liittyy, että juhlan ruoan ja juoman toivotaan olevan jotenkin erityisiä. Usein juhlatunnelmaa nostetaan myös pukeutumisella.\n– Jokainen kokee prinssinä ja prinsessana olemisen eri tavalla, mutta me kaikki haluamme jonkinlaista huomiota ja hyväksyntää. Se, että osaamme pukeutua ja käyttäytyä, on sitä prinsessana ja prinssinä olemista. Haluamme olla juhlissa ja nauttia juhlan tunnelmasta, ja myös itse antaa oman osuutemme siihen, että tunnelma syntyy, summaa Isa Karlsson.\nEtiketin noudattaminen ei tarkoita toisen nolaamista\nEtiketistä puhuttaessa juututaan usein keskusteluun siitä, mitä lusikkaa tai haarukkaa pitää juhlapöydässä ruokaillessa käyttää. Imagokouluttaja Isa Karlssonin mielestä silloin ollaan väärillä urilla. Ei ole hyvätapaista huomautella pöytäkumppanin aterimien käytöstä.\nOn todella huonotapaista mennä siinä oikomaan ihmistä, joka on parhaansa yrittänyt.\n– Jos puhutaan tavallisesta juhlatilanteesta, niin kyllä hyvät tavat tarkoittavat, että huomioidaan toiset niin, että saadaan aikaiseksi se tunnelma. Jos ruvetaan kyttäämään sitä, että kuka syö tai juo tai tekee jotain eri tavalla, niin silloin mennään vähän pieleen. Protokolla on erikseen ja virallinen etiketti joissain tilanteissa, selittää tapakouluttaja.\nKarlsson kiertää yrityksissä puhumassa hyvistä tavoista ja tietää, että joskus ennen edustustilaisuuksia etukäteiskoulutukselle voi olla tarvetta.\n– Etukäteen voi työntekijää vähän kouluttaa, mutta ei koskaan siinä tilanteessa. Ei koskaan pöydässä, ei koskaan tilaisuudessa mennä sanomaan, että olet pukeutunut väärin. On todella huonotapaista mennä siinä oikomaan ihmistä, joka on parhaansa yrittänyt, ohjaa Isa Karlsson.\nTapakouluttaja valaisee, että etikettiohjeiden tarkoitus ei ole jäykistää juhlatilannetta tai pelotella juhlijoita.\n– Mikään etiketti ei aja sitä, että ihmiset kokisivat olonsa epämiellyttäväksi. Etiketin ratkaisu on nimenomaan se, että käyttäydytään suurin piirtein samalla tavalla, jotta kaikilla olisi mukavaa.\nTapakouluttaja Linnan juhlista: "Juhlat eivät ole mikään Facebookin päivityspaikka" 4.12.2015\nTapakouluttaja: Kehu pikkujouluissa vaikkapa joulukuusta – älä vaahtoa politiikasta 2.12.2015\nkotimaaLoma-, juhla- ja vapaapäivätkuninkaallisetetiketti (tapakulttuuri)keskustelutapakulttuuriEtikettivirheetruokailuvälineettunne-elämätavatjulkinen keskustelutapakasvatusihmisten välinen viestintäKokous- ja juhlapalvelutjuhlintaElämäntapa ja vapaa-aika


Mato-onkisetti - Halftime Oy\nTuotekuvaus: Valmis setti mato-ongintaan, joka sisältää siiman, kohon, painon sekä koukun. Logomerkkaus on mahdollista saada kohon ohjaustikkuun.\nHinta 100 kpl 200 kpl 500 kpl 1000 kpl\n1-väripainatus toiselle puolelle 2,50 € / kpl 2,10 € / kpl 2,00 € / kpl 1,90 € / kpl\nMoniväripainatus toiselle puolelle 2,90 € / kpl 2,40 € / kpl 2,20 € / kpl 2,10 € / kpl\nAloituskulut 41,00 € (1-väripainatus), 53,00 € (moniväripainatus)\nMuovipussi, jossa pahvinen etiketti merkkauksella.\nMerkkaus pahviseen etikettiin 1,80 € / kpl 1,40 € / kpl\nAloituskulu 53,00 € lisätään hintaan\nVaahtomuovinen lahjapakkaus, jonka ympärillä kartonkikääre merkkauksella\nMerkkaus kartonkikääreeseen 4,20 € / kpl 3,70 € / kpl 3,15 € / kpl\nMerkkausala: pyöreä muoto: 19 mm (halkaisija), suorakulmainen muoto: 10 x 25 mm\nMerkkauspaikka: Kohon ohjaustikku\nHinnan lisätiedot: Hinta 200 kpl erässä sisältäen 1-väripainatuksen kohotikun toiselle puolelle. Aloituskulu 53,00 € lisätään hintaan. Lahjapakkkaus/-pussi ei sisälly hintaan. KTS hinnat tuotetiedoista.


Visualisoidaan tieto tiiviisti | mahdollistajat\nMahdollistajat osuuskunnan koulutuksiin ja valmennuksiin sisältyy tiedon visualisointi, mielikuvittaminen.\nVisuaalinen sisältö koulutuksissa ja valmennuksissa:\nlivetilanteen visualisointi (miellekartta tyylisesti)\nkuvitettu lopputuote, joka toimitetaan tilaajalle sovitussa muodossa ja laajuudessa (kts. kuvituspaketti vaihtoehdot). Lopputuotteessa voidaan esittää tilanteesta riippuen esimerkiksi prosessi, tulokset, ohjeistus tai keskeiset sisällöt tiivistettynä kuvasarjaksi tilaajan käyttöön.\nYksinkertaisimmillaan kuvattuna mielikuvittaminen on toiminnan, tunteiden ja ajatusten kuvittamista. Mielikuvittaminen on toimiva työväline itseilmaisuun ja reflektointiin sekä erilaisten asioiden kuvaamiseen, työstämiseen ja jäsentelemiseen. Mielikuvittaminen toimii apuna oppimisessa ja kehittymisessä.\nKuva vie viestin perille!\nAsiat konkretisoituvat muuttuessaan kuviksi. Isojakin kokonaisuuksia on helpompaa hahmottaa kuvan avulla. Kuva toimii keskustelun herättelijänä, tukee vuorovaikutusta, helpottaa kommunikointia ja palautteen antamista, myös yli kielirajojen. Visualisoinnin kautta tieto tiivistyy helposti ymmärrettävään ja jaettavaan muotoon. Kuva vie viestisi perille!


Kuusi olennaista vinkkejä Treffit Gemini / Dazed | JMX Trans\nkuusi olennaista vinkkejä dating Gemini\nkaikista merkkejä eläinradan, Geminit saada huono maine. Dating-viisas, ne tunnetaan charmers, flirttailee, joskus neroja, usein sekava, ja rehellisesti, ehkä ensisijainen fuckboys kaikki merkit (anteeksi, Geminis). Se on sekapussi! Joten, kunniaksi Gemini kausi, tässä muutamia neuvoja, mikä tekee niistä rasti. Pelaavatko Geminit itse asiassa aina pelejä, vai ovatko ne kenties vain väärinymmärrettyjä? Todennäköisesti hiutale, mutta myös yksi hauskimmista, kun ne näkyvät, ne ovat arvoituksia ja se kestää aina hieman strategisointia, jotta ne pysyvät. Tässä kuusi vinkkejä, jotka voisivat auttaa navigoimaan miinakenttä, joka on dating Gemini – onnea.\nopeta heille jotain\nGeminit arvostavat älykkyyttä ja haluavat tulla älyllisesti stimuloiduiksi. Olemalla aidosti kiinnostunut ja kiinnostava pääset heidän kanssaan pitkälle. On omia intohimoja, aiheita, asiantuntemusta, että olet innoissaan puhua – varsinkin asioita he eivät tiedä. Tee heihin vaikutus neroudellasi. Nerokkuutesi houkuttelee Geminejä elämääsi ja pitää heidät palaamassa hakemaan lisää.\nGeminille helvetti on vanha tieto. Ottaa saman keskustelun useita kertoja (tai kuunnella silmukka kun uudelleen menneisyyttä uudelleen ja uudelleen) tekee nämä helposti hajamielinen ihmiset pultata ovelle.\ndips vs penkkipunnerrus\nSerous papillaarinen cystadenofibroma munanjohtimen: tapauskertomus ja lyhyt katsaus kirjallisuuteen Khatib Y, Patel RD, Kashikar AS, Chavan K


Etiketti - 50 pientä etikettisääntöä, joita tulisi aina noudattaa\n50 pientä etikettisääntöä, joita tulisi aina noudattaa\nNäiden vinkkien avulla osaat käyttäytyä oikein.\nReader’s Digestin päätoimittajat\nMoni alla mainittu etikettisääntö kuuluu ihan arkisesti hyvän käyttäytymisen piirin.\nMilloin aloittaa syöminen:\nOdota, että kaikille on tarjoiltu. Jos istut pöydässä, jossa on korkeintaan kahdeksan vierasta, odota, että kaikille on tarjoiltu, ja että juhlien emäntä aloittaa syömisen ennen sinua. Pitkässä juhlapöydässä on hyväksyttävää aloittaa, kun useampi henkilö on istuutunut ja heille on tarjoiltu.\nMitä täytyy pitää poissa pöydältä:\nKaikki sellainen, mikä ei liity ruokaan. Kaikki esineet, jotka eivät liity ruokaan tai koristeluun tulisi pitää poissa pöydältä: avaimet, pikkulaukut, aurinkolasit, ja ennen kaikkea puhelimet.\nÄlä tekstaa pöydässä. “Jos olet tilanteessa, jossa pahoittelisit kohteliaasti mennäksesi vessaan, sinun tulisi poistua kohteliaasti myös ennen kuin tartut puhelimeesi”, kirjoittaa Farhad Manjoo sivustolla slate.com.\nMitä tehdä, jos et halua juoda viiniä:\nÄlä käännä lasiasi ylösalaisin. Älä tee numeroa siitä, ettet juo. Laita vain sormenpääsi lasin reunalle ja sano, ”Ei tänään, kiitos”. Näin toimien et tuomitse niitä, jotka haluavat nauttia juomasta.\nKuinka puhua kaiutin päällä:\nKerro puhujalle, että sinulla on kaiutin päällä. Älä käytä kaiutinta, ellet ole toimistolla kokouksessa, johon joku osallistuu etänä. Varoita puhujaa siitä, että muita on läsnä ja sulje ovi. Huomio: Kaiuttimen pitäminen täysillä silloin, kun tarkistat ääniviestejäsi, on ärsyttävyyden huippu.\nKuinka avata ovi jollekin toiselle:\nSe, joka saapuu ovelle ensin, avaa sen. Kummankaan sukupuolella ei ole väliä.\nKuinka käyttää työpaikan mikroaaltouunia:\nÄlä lämmitä mikrossa haisevia ruokia. Ihan oikeasti.\nTässä perusohjeita lentokentälle:\nÄlä jää seisoskelemaan koneeseennousuportille. Ja kun pääset koneeseen, laita tavarasi paikoilleen ja siirry käytävältä nopeasti. Kun haet matkatavaroitasi, älä tuki tietä liukuhihnalle. Astu sen lähelle vasta, kun näet laukkusi.\nKuinka käyttäytyä hississä:\nPäästä ihmiset pois hissistä. Sinun tulisi myös pitää ovia auki toisille ennen kuin itse astut sisään.\nTässä perussääntöjä sähköpostietikettiin:\nÄlä lähetä sähköpostia, jossa sanot vain ”Kiitos!” Jos sinulla ei ole muuta sanottavaa sähköpostivastauksessasi kuin ”Kiitos!”, älä lähetä sitä. Täytät vain Saapuneet-kansiota.\nKokeile tätä peruskännykkäsääntöä:\nPidä puhelin poissa, kun keskustelet kasvotusten. Kun keskustelet jonkun kanssa kasvotusten, älä vilkuile samalla puhelintasi nähdäksesi, kuka yrittää tavoitella sinua.\nNäin kirjoitat sähköpostia kohteliaasti:\nÄlä käytä pelkkiä isoja kirjaimia. Mitä ei pidä tehdä kirjoittaessaan sähköpostia: huutaa käyttämällä pelkkiä isoja kirjaimia, käyttää värillisiä fontteja ja hymiöitä, liittää viestiin isoja liitetiedostoja, lähettää viestiä eteenpäin, ellei se ole perusteltua.\nKannattaako lähettää työtekstiviesti vai työsähköposti:\nRajoita aikaa, jolloin lähetät työtekstiviestejä. Työsähköposteja voi lähettää milloin vain, mutta työtekstiviestien lähettäminen tulisi rajoittaa aikaan tuntia ennen työpäivän alkamista ja kaksi tuntia sen päättymisen jälkeen, kerrotaan The Modern Gentleman -lehdessä.\nSähköposteja ei kannatta kirjoittaa hutaisemalla, eikä viestin lähettämisen ajankohta ole yhdentekevä.\nTämä on oikea tapaa puristaa sitruuna juomaasi:\nSuojaa sitruunaa puristaessasi sitä. Suojaa sitruunaa kädelläsi puristaessasi sitä jääteehesi, ettet vahingossa ruikkaa sitä vierustoverisi silmään.\nTässä lautasliinaetikettisääntö, jota moni ei tiedä noudattaa:\nPyyhkäise suutasi ennen kuin juot. Jos haluat syödessäsi ottaa huikan juomastasi, pyyhkäise suutasi lautasliinalla välttääksesi jättämästä likajälkeä lasin reunaan.\nTässä yleinen virhe ruoan ojentamiseen liittyen:\nÄlä ole ahne. Salaattikulhon tai suolasirottimen nappaaminen silloin, kun sitä ojennetaan jollekin sitä pyytäneelle, on kuin etuilisi jonossa: ahnetta ja epäkohteliasta.\nTässä oikea tapa ojentaa ruokaa:\nRuoka-astiat kulkevat vastapäivään. Mutta jos vasemmalla puolellasi istuva pyytää jotakin, voit ojentaa sen suoraan hänelle.\nToimi näin ylijääneen ruoan kanssa:\nÄlä pyydä saada yli jäänyttä ruokaa kotiin työlounaalla tai -päivällisellä. Kun olet ulkona ystävien tai perheen kanssa – hienossakin ravintolassa – on ihan sopivaa pyytää yli jäänyttä ruokaa mukaan paketissa. Mutta älä tee sitä työlounaalla tai -päivällisellä.\nMilloin tarkistaa puhelimesi kokouksen aikana:\nKunnioita pomoasi. Älä tarkista henkilökohtaisia laitteitasi sellaisen kokouksen aikana, johon osallistuu pomosi tai joku muu, jonka pahastuminen voisi olla sinulle ongelma.\nKuinka vastata puhelimeen oikein:\nKerro puhelimeen nimesi. Kun vastaat puhelimeen töissä, kerro nimesi ja työpaikkasi: ”Widgets Oy. Maija Meikäläinen puhelimessa. Kuinka voin auttaa?”\nTämä on oikea tapa jättää työhön liittyvä ääniviesti:\nPidä työääniviestit lyhyenä. Kun jätät ääniviestiä, kerro nimesi, työpaikkasi ja numerosi. Kerro ytimekkäästi, miksi soitat. Toista ensimmäinen vaihe ja hyvästele.\nKuinka esitellä ihmisiä töissä:\nKerro ensin korkeammassa asemassa olevan henkilön nimi. Esimerkiksi, ”Rouva toimitusjohtaja, saanko esitellä postimies Ronin?”\nTässä oikea tapa käyttää kännykkää työpaikalla:\nPidä puhelimesi äänettömällä. Jos jätät kännykkäsi työpöydällesi, laita se äänettömälle. Varsinkin jos soittoäänesi on jotain Justin Biebermäistä.\nKuinka toimia sairaspäivänä:\nJää töistä kotiin, jos olet sairas. Työkaverisi kiittävät.\nKuinka nousta seisomaan lennon aikana:\nKunnioita kanssamatkustajia. Jos sinun täytyy nousta seisomaan lennon aikana, älä vetäise edessä istuvan selkänojaa taaksepäin ottaaksesi siitä tukea.\nMuista tämä leikkikentän käytössääntö:\nJaa lelut. Leikkikentän käytössääntöjen mukaan lojumaan jätettyä lelua saa käyttää, kunnes sen omistaja haluaa sen takaisin.\nTämä on olennaista, jos haluat olla hyvä juhlien järjestäjä:\nÄlä anna vieraiden ajaa humalassa. Jos joku juhliesi vieraista on humalassa, kysy häneltä hienotunteisesti haluaisiko hän mennä lepäämään, haluaisiko hän sinun järjestävän hänelle kyydin, tai haluaisiko hän jopa jäädä yöksi. Älä anna hänen ajaa.\nKuinka suhtautua häävieraisiin:\nLue hääkutsu. Älä pyydä lupaa saada tuoda häihin toista vierasta, ellei kutsussa niin sanota.\nTässä häälahjasääntö, joka kaikkien morsianten ja sulhasten tulisi tietää:\nÄlä pyydä käteistä. Ja pyyntö ”ei lahjapaketteja” on vain sama asia eri sanoin.\nTämä on oikea tapa puhua jalkakäytävällä:\nLiiku virran mukana. Pysyttele jalkakäytävän oikealla reunalla ja pysy liikkeessä. Älä pysähdy tekstaamaan tai tarkistamaan sähköpostia, varsinkaan rakennuksen sisäänkäynnin edessä.\nTämä on ykkössääntö musiikin kuuntelussa:\nÄlä soita musiikkia liian kovalla. Jos käytät iPodiasi halpojen ja vuotavien korvanappien kanssa, lähelläsi olevat henkilöt kuulevat soittolistasi ja se kuulostaa siltä kuin sitä soitettaisiin maailman pienimmällä sirkkelillä.\nMusiikkia kuunnellessa on hyvä ottaa muut huomioon, etenkin työpaikalla.\nTässä aurinkolaseja koskeva sääntö, jota monet eivät tiedä:\nRiisu aurinkolasit ja korvanapit puhuessasi jonkun kanssa. Niiden pitäminen on yksinkertaisesti epäkohteliasta.\nTämä kuuluu nykyajan WiFi-etikettiin:\nÄlä omi WiFi:ä. On ihan ok ratsastaa naapurin ilmaisella WiFi:llä, ellet omi sitä ja kunhan ymmärrät, ettei verkko ole turvallinen.\nYritä noudattaa tätä kännykkäsääntöä:\nVältä julkisia puhelinkeskusteluja. Älä puhu puhelimeen odotustilassa, hotellin uloskirjautumisjonossa, ravintolassa, junassa tai, luoja varjelkoon, vessakopissa.\nTässä etikettisääntö sähköisiin kutsuihin:\nVastaa luotettaviin sähköisiin kutsuihin viipymättä. Avaa sähköpostisi, tarkista kalenterisi, ja vastaa.\nMilloin viestittää pelkkä ”kiitos”:\nLähetä erillinen sähköposti. Voit lähettää henkilökohtaisesti toimitettuihin juhla- ja syntymäpäiväkutsuihin kiittävän sähköpostin, kunhan lähetät ne erillisinä – älä käytä vastaa lähettäjälle -toimintoa. Kiittäminen postitetuista lahjoista, suosituskirjeistä tai häälahjoista on edelleen suositeltavaa tehdä kirjoittamalla oikea viesti.\nKuinka kohdella työkavereita Facebookissa:\nKohtele pomoasi eri lailla. On ihan okei (ja jopa suotavaa) seurata pomoa Twitterissä, mutta sinun ei pitäisi yrittää saada häntä kaveriksi Facebookissa. Ystävien ajatellaan olevan tasavertaisia, seuraajien ei niinkään.\nTässä perussääntö juhliin:\nÄlä koskaan mene juhliin tyhjin käsin. Vie mukanasi viiniä, kukkia tai jälkiruokaa.\nMiltä puhelinvastaajanviestisi pitäisi kuulostaa:\nPidä se ammattimaisena. Omistatko edelleen puhelinvastaajan? Pidä huoli siitä, ettei vastausviestisi ole ärsyttävä tai lässyttävä.\nNoudata tätä pikaviestinnän etikettiä:\nKysy aina, onko nyt hyvä hetki chattailla. Ota huomioon toisten ihmisten aikataulut.\nTämä koiranulkoilutussääntö on ajaton:\nPidä koirasi aisoissa ja siivoa sen jäljet. Missä ikinä oletkin.\nLemmikkien hoitamisen yhteydessä on syytä huomioida muutama tapasääntö, kuten jälkien siivoaminen.\nTässä vaipanvaihtoetikettiä uusille vanhemmille:\nOta huomioon, missä vaihdat vaipan. Vaihda vauvan vaippa kauempana muista ihmisistä, äläkä tee sitä pöydällä, jolla muut ehkä syövät. Oletko jonkun toisen kotona? Kysy, missä olisi hyvä paikka tehdä tuo haiseva homma.\nTämä on oikea tapa mennä taksiin työkavereiden kanssa:\nMene taksiin ensimmäisenä. Kun menet taksiin pomosi kanssa, mene sisään ensimmäisenä, niin ettei hänen tarvitse hilata itseään penkin poikki.\nKuinka toimia, jos puhelu katkeaa:\nSoita takaisin. Jos kännykkäpuhelu katkeaa, henkilön, joka puhelun soitti, pitäisi soittaa uudelleen – vaikka keskustelu olisikin jo ollut lopussa.\nTämä on oikea tapa keskustella henkilön kanssa, jolla on aksentti:\nÄlä kysy, mistä hän on kotoisin. Jos juttelette tarpeeksi kauan, asia nousee esille luonnostaan.\nNoudata tätä kutsuihin liittyvää perussääntöä:\nVarmista, että vastaat kutsuun. Älä oleta, että vastaamatta jättäminen on sama asia kuin jos vastaisit ”ei”.\nTässä perussääntö sosiaalisen median päivityksiin:\nMieti tarkkaan, mitä kirjoitat. Älä kirjoita sosiaaliseen mediaan arkaluontoisia henkilökohtaisia asioita, varsinkin jos työkaverisi voivat lukea kirjoituksesi.\nPidä tämä kännykkäsääntö mielessäsi, kun kuuluvuus on huono:\nÄlä huuda puhelimeen. Vaikka sinä et kuulisikaan linjan toisessa päässä olevaa henkilöä kovin hyvin, se ei tarkoita sitä, ettei hän kuulisi sinua.\nTässä perussääntö lemmikinomistajille:\nKysy ennen kuin tuot lemmikin mukanasi. Musti-koirasi voi olla hyvinkin söpö, mutta älä oleta, että kaikki haluaisivat lemmikkisi kotiinsa, tai kauppaansa.\nTässä kovaa faktaa täsmällisyydestä:\nOle aina ajoissa. Se, että kerrot olevasi myöhässä, ei tee siitä hyväksyttävää. Osoita toisille, että arvostat heidän aikaansa!\nNäin saat ja pidät työpaikan\nYstävällisiä tekoja tuntemattomilta\nNäin vaikutat fiksulta\nTällainen on superhedelmä avokado!\nAivokalvontulehdus – mitä tehdä?


Lohko- ja maalintekokatsaus 2020 | Atletico Malmi\nKauden päätyttyä on kuukauden sulattelun jälkeen aika katsastaa viime vuosien tapaan lohkon tapahtumat sekä luoda silmäys lajin syvimpään statistiseen elementtiin eli maalintekolukuihin. Koska sarja pelattiin läpi ilman varsinaista kesätaukoa, ei kevät- ja syyskierrosta viime vuosista poiketen käsitellä tällä kertaa erikseen.\nNormaalisti kolmessa 12 joukkueen lohkossa kaksinkertaisena sarjana pelattavan Palloliiton Etelän (eli liiton viime vuoden organisaatiouudistukseen saakka Helsinki-Uusimaa-piiriyhteisön) Kolmosen formaatti rukattiin poikkeuksellisesti koronakevään lyhentämän pelikauden johdosta kahteen 18 joukkueen yksinkertaiseen lohkoon. Niin ikään lohkomuotoiseen Kakkosen nousukarsintaan etenisivät molemmat lohkovoittajat sekä parempi (mittarina sarjapisteet) lohkokakkonen; kummankin lohkon kolme viimeistä putoaisivat Neloseen. Parittomasta ottelumäärästä johtuen puolet joukkueista sai otteluohjelmaan yhdeksän kotipeliä, loput kahdeksan; jakauma meni suoraan viime kauden sijoitusten perusteella.\nB-lohkon ennakkosuosikit ottivat odotetusti muun letkan vedettäväkseen heti alkukierroksilta, joskin tuleva lohkovoittaja, Kakkosesta edellisenä syksynä pudonnut VJS antoi kilpakumppaneilleen FC Futuralle ja TiPSille muutaman pisteen etumatkaa ensimmäisten pelipäivien parilla kompuroinnillaan. 12 ottelun jälkeen yhä pistemenetyksittä porskuttanut Futura näytti jo vahvimmalta “mestarikandidaatilta”, kunnes porvoolaisten “jumalmoodi” mureni ja viidestä viimeisestä pelistään joukkue voittikin vain yhden.\nFuturan kaksi viimeistä peliä venyivät koronakuumotusten takia lohkon yhteisen päätöspäivän yli, joten kärjen lopullista marssijärjestystä saatiin odottaa ylimääräinen viikko. Jännitettävääkin riitti, sillä Futura oli viimeisessä ottelussaan ensimmäisen puoliajan jälkeen vielä häviöllä PuiUlle ja jäämässä rannalle nousukarsinnoista, joihin pääsisi lohkokakkonen nimenomaan korkeampien pistemäärien B-lohkosta. Ottelu päättyi lopulta tasan ja riitti nostamaan Futuran tasapisteisiin VJS:n kanssa. PuiUn voittaessa olisi kakkossijalle noussut TiPS paremman maalieronsa turvin, mutta nyt tiksiläiset jäivät pisteen erolla sijalle kolme ja ulos karsinnoista. Kärkitrion sijoitukset menivät sopivasti kolmikon keskinäisten otteluidenkin mukaisesti, kun VJS voitti Vantaan “Itä-Länsi-ottelun” ja Futura pelasi molempien kanssa tasan.\n(Nousukarsintaan VJS sai seurakseen Lännen kaksi lohkovoittajaa, paimio-sauvolaisen Peimari Unitedin ja Tampereen Ilves-Kissat, ja eteni Kakkoseen yhdessä Kissojen kanssa. Futuran karsintaryhmästä sarjaporrasta ylemmäs kampesivat Etelän toinen lohkovoittaja Käpylän Pallo sekä Idän B-lohkon yläloppusarjan ykkönen, Kotkan Peli-Karhut; Futura jäi Kolmoseen lopulta maalierolla koko kolmikon päädyttyä tasapisteisiin.)\nLohkon ylivoimainen yllättäjä löytyi heti sijalta neljä; seuransa uusi lippulaiva SAPA/3 oli noussut ensi kertaa Kolmoseen vasta täksi kaudeksi, mutta otti kaikilta luulot pois pelattuaan kauden alusta peräti 15 ottelua tappiotta, aiheuttaen matkalla sekä VJS:n että Futuran kauden ainoat häviöt sarjapeleissä. Pitkään keulakolmikon vauhdissa pysytelleiden “savannalaisten” kompastuskiveksi muodostui lohkon suurin tasapelien määrä (6), ja viimeistään neljän 2-2-tasurin putki hyydytti nousukkaat pois podiumilta. Ainoat tappionsa SAPA kärsi vasta kauden kahdessa viimeisessä ottelussa sijoituksen varmistuttua turvallisesti jo aiemmin.\nViidenneksi päätynyt FC Kontu oli koko Etelän 36 joukkueesta ainoa, jonka otteluista yksikään ei päättynyt tasan. Kauden vaikuttavimmasta ryhtiliikkeestä vastasi PKKU/2, joka vielä kahdeksan kierroksen jälkeen majaili putoamisviivan alla kolmella tasuripisteellä; keravalaiset kirivät lopulta jopa kuudenneksi huimalla yli puolen kauden ja yhdeksän ottelun mittaisella voittoputkellaan.\nKoillisen mestaruudesta painineella kolmikolla oli sarjassa tasaista – parhaiten sijoittui Tico niukalla pisteen erolla PuiUun ja Ponnistajiin. Keskinäisten otteluiden vertailussa voimasuhteet menivät päin vastoin; Ponnistajat selvisi tappiotta (4 pistettä) ja PuiU (3 p) kaatoi Atleetit, joille puolestaan jäi käpälään vain Malmin Derbyn tuoma tasuripiste. Puipan urotekoihin voidaan lukea tasapelit lohkon kahta kärkijoukkuetta vastaan, ja VJS:ltä niisti toki Ticokin pisteen.\nLohkon häntäpää alkoi kärjen tapaan erottua joukosta hyvissä ajoin. Pisimpään kauden avausvoittoaan lilliputeista haeskeli Jokelan Kisa, aina 12. pelipäivään saakka, eivätkä muutkaan kaksi putoajaa, Nopsa ja nuorekas JäPS/47 ehtineet kumpikaan tuulettaa ensimmäistä täyttä pistepottiaan edes sarjan alkupuolikkaan aikana. JäPSin kauden ainoaa voittoa seurasi koko lohkon pisin tappioputki, seitsemän ottelua aina kauden loppuun saakka. Myös viimeisimpänä sarjassa säilynyt KoiPS laittoi pelinsä jännäksi kuuden häviön suoralla kauden lopusta lukien.\nTicon otteita sotki jo edellisellä kaudella ikävän tutuksi käynyt epätasaisuus otteluiden välillä ja myös sisällä. Tuloskunnon esitettyä kohentumisen merkkejä osui otteluohjelman keskikolmannekselle juuri pahimpaan rakoon synkempi kuuden pelin voitoton putki, johon mahtui peräkkäiset matsit sarjan koko kärkiviisikkoa vastaan – saldona näistä kohtaamisista surkeat kaksi pistettä, vaikka peliesityksillä rahkeita olisi pitänyt riittää ehdottomasti isompaankin pottiin. Vuoristoratana aaltoilleen loppusuoran päässä käteen jäi yhdeksännen tilan myötä heikoin sijoitus (niin absoluuttisesti kuin täyteen 22 ottelun kauteen suhteutettunakin) kauden 2012 säilymisen jälkeen, ja samalta mittausjaksolta myös tappioita kertyi ensi kertaa yhden kauden puitteissa enemmän kuin voittoja. Pelaajatilastoista pisti esiin yksi todella erityinen positiivinen “poikkeama”, sillä Patrick Purola oli ainoa kauden kaikissa sarjaotteluissa pelannut Atleetti; edellinen ottelumäärässä mitaten täyden sarjakauden Kolmosessa pelannut “teräsmies” oli Ville Ruuska Ticon debyyttikaudella 2010.\nLohkon koti-vierastaulukoistakin löytyi jälleen poimittavaa. Kärkikolmikosta Futura oli sarjan selvästi paras vierasjoukkue ja tasoitti sillä asemiaan kahden pääkilpakumppaninsa kovempia kotirekordeja vastaan; SAPA ja Kontu pelasivat pisteissä mitaten tasaisimmin niin kotona kuin tien päälläkin; putoajista JäPS sai vieraista kasaan ainoastaan yhden pisteen, JoKin matkaa Neloseen tasoitti voitoton kotisaldo ja Nopsan karmea vierasmaaliero oli jo yksinään heikompi kuin millään muulla joukkueella kotoa ja vieraista yhteensä! Keskikastissa huomio kohdistuu viime kauden tapaan TuPSiin ja Ticoon, joista kummankin pisteet kotitaulukossa riittävät komeasti lohkon ylimpään kolmannekseen (lisäksi Ticon maaliero kotona oli peräti sarjan kolmanneksi kovin edellä mainittujen isojen voittomarginaalien osuttua “isännöintivuoroille”), kun taas vieraissa molemmat romahtivat jälleen täysin, voittaen kumpikin vain yhden matkapelin. Vastaavasti FC Kuusysi raapi kolme neljäsosaa pisteistään vieraskentiltä, vaikka joukkueen maaliero kummastakin oli identtisesti pakkasella.\nMaalipörssin voitti A-lohkon Atlantis FC/Akatemian Emmanuel Sarpong 21 osumalla, vanavedessään VJS:n kaksikko Vili Lankinen (20) ja Charles Katashira (19) sekä Futuran Markus Tukiainen (19). Ticon parhaat maalintekijät Jesse Ketonen ja Patrick Purola osuivat kumpikin yhdeksän kertaa, mikä riitti pörssin jaettuun 22. sijaan.\nVertailussa laukaus- ja maalitilastot päättyneeltä ja edeltävältä kaudelta. 2019 otteluita oli 22 ja tänä vuonna 17, joten taulukoissa on nyt myös ottelukohtaiset keskiarvot eri tilastoista.\nTicon laukomisherkkyys oli keskimäärin samalla tasolla kuin viime kaudella, mutta vaikka ohi ja kohti suuntautuneiden yritysten suhdeluku putosikin miltei viidenneksellä, meni samalla kohti maalia lauotuista palloista verkkoon saakka lähes joka toinen – todella kova lukema!\nVastustajat pääsivät 17 ottelussa laukomaan yhteensä jopa enemmän kuin edeltävän kauden 22 ottelun aikana. Suhteellinen tarkkuus kohti lauotuissa laski hieman, sitä vastoin viimeistelytehokkuus kasvoi selvemmin. Päästetyistä maaleista lisää edempänä.\nKauden maalimääristä yleisellä tasolla löytyi niin hyvää kuin huonoakin. Atleetit tekivät maaleja lohkon joukkueista kovan kärkitrion jälkeen peräti neljänneksi eniten (48) ja ottelukohtainen keskiarvo (2,82) on läpimurtokaudesta 2013 alkaen Ticon historian kolmanneksi kovin Kolmosessa. Hyökkäyspään nollapelejä tuli vain yksi – samaan tasaisuuteen on pystytty vain kertaalleen kaudella 2017 (ja kaudella 2013 Tico osui verkkoon joka pelissä, tuolloin ainoana joukkueena lohkossaan). Tehdyt maalit jakautuivat tavanomaisen laajasti 15 eri pelaajalle – kuitenkin normaalia tasaisemmin, sillä tänä vuonna kukaan ei päässyt kaksinumeroisille; viimeksi henkilökohtainen kymppi on jäänyt tyystin puhkomatta 2010.\nToisaalta kasvusuuntainen trendi oli vallalla myös toisessa päässä kenttää; 37 omiin päästettyä prässäsi lopullista maalieroa todella rankasti ja on kaudesta 2013 alkaen myös korkein yhdellä kaudella päästettyjen määrä niin kokonaisuudessaan kuin ennen kaikkea keskiarvonakin – 2,18 per ottelu on ensimmäinen kakkosen ylitys Ticolle Kolmosessa koskaan! Jopa putoamiseen päättyneellä kaudella 2010 päästettyjä maaleja kertyi 22 ottelussa vähemmän, 36. Nollapelejä omassa päässä oli silti viime vuosien keskiarvoa hipovasti neljä.\nLähes puolet tehdyistä maaleista (23) syntyi yhteensä vain neljässä reilummaksi revenneessä voitossa heikommista joukkueista. Murskavoitoille voi ajatella kertyneen hintaa tasaisemmissa otteluissa tekemättä jääneiden osumien kautta, kun tarkastellaan “uutta” maalit per sarjapiste -indeksiä eli “montako tehtyä maalia tuotti yhden pisteen”; tällä kaudella 48 maalia tuotti 22 pistettä eli suhdeluvuksi muodostuu 2,18. Vertailun vuoksi toissa kaudella 50 maalia tuotti 49 pistettä suhdeluvulla 1,02 – eli tuolloin vain kaksi maalia enemmän toi pisteitä yli tuplasti! Lukemat ovatkin Ticon Kolmosen aikakaudelta taulukon kaksi ääripäätä. Tämän statistiikan todellista painoarvoa voidaan sitten pohtia erikseen…


Urheilu: S-Kiekko – JHT 5-7\nJHT:n ykköskenttä oli laitettu uusiksi. Ykkösessä pelaavat suuret näyttöhalut omaavat pelaajat: Kallemarkus Manninen – Jim Pesiö – Tommi Rintasalo. Ehkä Kallemarkus Manniselle on erityisesti annettu nyt näytönpaikka. Rintasalo pelaa kotikaukalossaan Lapualla. Heillä on taustallaan normaalin ykköskentän pakkipari Rahikainen – Väkeväinen.\nS-Kiekko aloitti maalinteon ja se alkoi Kallemarkus Mannisen jäähyn aikana, kun S-Kiekko pelasi ylivoimalla. JHT:n nuorenpolven kiekkoija Teemu Siironen tasoitti tilanteeksi 1-1. Syöttöpisteet Lapuan omalle pojalle Tommi Rintasalolle ja JHT-konkarille Juho Joki-Erkkilälle. Erän kaksi viimeistä minuuttia JHT joutui tapaamaan aikaa, kun puolustaja Ville-Veikko Väkeväinen vippasi kiekon katsomoon. Erä oli niin tasainen kuin osattiin odottaakin. Maalivahtien torjunnat ensimmäisessä erässä S-Kiekon Tommi Hakanpää 10 kertaa ja JHT:n Petrus Lintonen 11 kertaa.\nToisessa erässä S-Kiekko siirtyi 2-1 johtoon Henri Sandvikin maalilla. JHT ei tästä säihkätänyt vaan välittömästi Teemu Siironen tasoitti peli Jarno Palolan ja Jere Espon saadessa syöttöpisteet. Teemu Siironen näyttää olevan oivalla pelituulella, sillä hän teki ottelussa kypärätempun jo ottelun puolivälissä siirtämällä JHT:n 2-3 johtoon Niklas Westerlundin ja Jere Espon esityöstä. S-Kiekko tasoitti pelin Samu Vähämaan maalilla. JHT hölmöili ja pelasi kuudella pelaajalla ja siitä seurasi joukkuerangaistus. JHT taisteli alivoimalla hyvin. Erän lopussa JHT pääsee pelaamaan ylivoimaa. JHT:n tehokkain pelaaja Tomi Gronoff ei jätä hyödyntämättä tällaista tilannetta vaan pistää kiekon reppuun. Syöttöpisteet Niklas Westerlundilla ja Niko Kiviselle. Aivan erän lopussa JHT:n Jesper Alhgren siirtää JHT:n 3-5 johtoon. Syöttäjänä maalissa olivat huippuiskussa oleva Teemu Siironen ja maalivahti Petrus Lintonen. Tässä vaihessa S-Kiekon pelaajien käämit palavat ja saadaan aikaan kunnan välien selvittely. S-Kiekon henkinen kantti ei näytä kestävän orastavaa tappiota. Maalivahtien torjunnat olivat S-Kiekko 8 ja JHT 12.\nKolmannessa erässä JHT Niklas Westerlund maalaa ja siirtää JHT:n jo 3-6 johtoon. Syöttöpisteet maalista menee Tommi Rintasalolle. S-Kiekko kaventaa ylivoimalla tilanteeksi 4-6. Maali merkitään Juuso Hakaselle. JHT:n pelaajat hölmöilevät ja S-Kiekko pääsee pelaamaan viidellä kolmea vastaan Jim Peisön ja Tomi Gronoffin istuessa jäähyllä. S-kiekon Jaska Ojanperä kaventaa tilanteeksi 5-6. Peliaikaa on jäljellä vajaa 7 minuuttia. Vielä joutuu JHT pelaamaan yhden miehen alivoimalla. S-Kiekko ottaa aikalisän ja maalivahdin pois maalilla puoli minuuttia ennen ottelun päättymistä. S-Kiekko pelaa kuudella viittä vastaan, mutta JHT:n konkarit Juho Joki-Erkkilä ja Tomi Gronoff ratkaisevat pelin edellisen laukoessa tyhjiin ja Tomin sai syöttöpisteen. Näin ottelu päättyi 5-7 JHT:n voittoon.\nKierroksen ottelut 4.12.2016\nJHT:n tehotilasto 4.12.2016\nLähettänyt Erkki Aho klo 19.37


Kalvopaisuntasäiliö rikki – Kiinteistot, talot\nHome - kotelo - Kalvopaisuntasäiliö rikki\nPaineet on hävinneet ja voi olla, että nesteet ovat menneet ns. Jos kalvopaisuntasäiliöstä ovat kaasut häipyneet ja kalvo on venttiilissä. Putkimies varmaan täytyy huoltomiehen ohella saada paikalle kattelemaan.\nPainesäiliön ilmaus (Vesi ja viemäröinti) – Rakentaja. Jos pumppu käynnistyy hanoja avatessa jatkuvasti, on kalvopaisuntasäiliö ilmeisesti viallinen= >kalvo rikki. Todennäköisesti paisuntasäiliö on ollut täynnä vettä ja pumppaamasi ilmatilavuus on ollut niin pieni, että paine on sen.\nMiten paisuntasäiliön ilmamäärä säädetään? Asumisen- ja rakentamisen energiakeskusteluVälimuistissaSamankaltaisia21. Jos lorisee niin se on kalvopaisuntasäiliön vika! Paineet katoaa ja patterit lorisee9 viestiä23. Huomasin että paisuntasäiliö on kylmä ja sitä naputellessa kuulee, että. Paisuntasäiliö lienee rikki, vaikka piti hyvin paineet sisällään? Jos vettä joudutaan lisäämään toistuvasti, ensin kannattaa tarkistaa varoventtiilit ja paisuntasäiliö. Jos venttiilistä tulee vettä, kalvo on rikki ja säiliö täytyy uusia.\nEli rikki mennyt on Kaukoran vuonna -95 (ja nyt jo rikki) valmistama 50 litrainen RST max 4 bar säiliö. Potilas on vanha talo jossa on pienehkö kalvopaisunta-astia.


Nojatuoli kankainen tummansininen YSTAD - Belia...\nNojatuoli kankainen tummansininen YSTAD\nKompakti YSTAD nojatuoli on verhoiltu upealla tummansinisellä polyesterikankaalla. Kauniisti kaartuvat käsinojat ovat ihanteellisen korkuiset ja tuolin selkänoja on täydellisesti taivutettu mukavan istuma-asennon takaamiseksi. Kumipuusta valmistetut tukevat jalat varmistavat tuolin vakauden. Tuolin verhoilukangas on erittäin kulutusta kestävää ja helppohoitoista. Nojatuolin mitat ovat 50 x 58 x 78 cm, istuinala 49 x 47 cm ja istuinkorkeus 47 cm.


Brexit vaikuttaa lukuisiin sopimuksiin - toimi nyt - Asianajotoimisto Merkurius\nIso-Britannian parlamentti hylkäsi 12.3.2019 jo toistamiseen pääministeri Mayn EU:n kanssa neuvotteleman Brexit-sopimuksen, mikä ajoi Britannian jälleen epävarmuuden tilaan. Tällä hetkellä varmaa on ainoastaan se, että mikäli EU ja Britannia eivät saa sovittua lisäajasta Brexit-neuvotteluille, Britannian EU-jäsenyys päättyy ilman siirtymäaikaa ja Britanniasta tulee kertarysäyksellä EU:n ulkopuolinen maa 30.3.2019 klo 01.00 Suomen aikaa.\nKovan Brexitin seurauksena saattaa olla tiettyjen sopimusten muuttuminen taloudellisesti kannattamattomiksi tai ainakin merkittävästi epäedullisemmiksi esimerkiksi tullimaksujen tai pidentyvien toimitusaikojen myötä. Muuttuneet vaatimukset lisäävät ymmärrettävästi paineita myös hinta- ja sopimusmuutoksille.\nForce Majeure -ehtoon eli niin sanottuun osapuolista riippumattomaan ylivoimaiseen esteeseen (kuten esimerkiksi luonnonmullistus tai sotatila) vetoaminen sopimuksen irtisanomisperusteena tai velvoitteiden täyttämättäjättämisperusteena on ollut myös yksi keskusteluaiheista. Todennäköistä on, että ainoastaan, mikäli osapuolet olisivat huomioineet Brexitin nimenomaisena Force Majeure -tilanteena, voitaisiin se lukea ylivoimaiseksi esteeksi ja välttää sopimusvelvoitteiden täyttäminen.\nUusien sopimusten osalta Brexitiin ja sen seurauksiin tulee pyrkiä varautumaan jo ennakolta. Britannia-liitännäisiin sopimuksiin on suositeltavaa lisätä erillinen Brexit-klausuuli, jolla sovitaan esimerkiksi (i) sopimusehtojen uudelleenneuvottelemisesta, (ii) irtisanomisesta, (iii) toimituksista pidättäytymisestä ja/tai toimitusaikojen pidentämisestä taikka (iv) hintamuutoksista Brexitin varalta. Lisäksi uusissa sopimuksissa on syytä kiinnittää korostuneesti huomiota mahdollisiin valuuttakurssimuutoksiin, tulli- ja verovelvoitteisiin sekä sovellettavaan lakiin ja riidanratkaisupaikkaan. Mikäli sopimukseen sisältyy myös henkilötietojen käsittelyä, on sovittava siitä, miten tiedot jatkossa siirtyvät EU:n ulkopuolelle Britanniaan.\nNykyisten sopimusten osalta tilanne on haastavampi. Alla on lyhyt tarkistuslista sopimuksiin liittyvistä toimenpiteistä, jotka on suositeltavaa käydä läpi Brexitin varalta:\n1. käy läpi keskeiset sopimukset, joilla on liityntä Britanniaan;\n2. selvitä tulli- ja muut vastaavat tuonti- ja vientivelvollisuudet etukäteen;\n3. mikäli siirrät henkilötietoja Britanniaan, varmista, että tietojen siirrossa noudatetaan tietosuoja-asetuksen mukaan sallittuja erityisiä siirtomekanismeja Brexitin jälkeen; ja\n4. aloita neuvottelut ja tee tarvittavat ilmoitukset mahdollisista sopimus- ja hintamuutoksista hyvissä ajoin.\nYhtä oikeaa ja kaikkiin tilanteisiin soveltuvaa toimintamallia ei ymmärrettävästi voi antaa. Viimeistään nyt on kuitenkin syytä ryhtyä toimenpiteisiin ja varautua mahdollisuuksien mukaan myös sopimuksettomaan Brexitiin.\nTommi Härmä, Counsel


Lihin. Neiti Manner etsii töitä – Mielleyhtymä\nEnsimmäinen tapaaminen uuden asiakkaan kanssa oli toukokuisena tiistaiaamuna ja lähdin liikkeelle pyörällä. Jotenkin olin mielessäni odottanut jonkinlaista kerrostaloasuntoa, mutta kyseessä oli valkoisen aidan takana oleva suuri 50- tai 60-luvulla rakennettu omakotitalo, josta näkyi vain pitkä räystään alla oleva nauhaikkuna, jonka pituus kertoi asunnon valtavuudesta.\nKadulla oli ovikello ja kun soitin sitä, kaunis ja soinnikas, sellainen uutistenlukijan ääni sanoi “Neiti Manner?” Puhuttelussa oli jotakin viehättävän vanhanaikaista, kuin kesäteatterissa.\n“Minä olen. Pitäisi tavata Lihin,” ja lisäsin epäröiden, “Herra Lihin?”\n“Tulkaa sisään, mutta jättäkää ulompaan eteiseen kellonne, puhelin, tietokone tai kaikki muutkin sähköiset laitteet.”\nAjattelin ensimmäisenä, että ok. Tämä oli nyt tämän lajin hullu, sähköallergikko, mutta tajusin samalla, että ovikellohan oli sähköinen laite ja menin sisään.\nEteisessä oli lokerikko, joka oikeastaan näytti metallilokerikkojen rollsroyceltä. Sen ovien takana oli tilaa vaikka rinkalle ja ovet olivat varmasti sentin paksuista, kerman sävyiseksi emaloitua terästä. Kaivelin repustani kaiken, mikä toimi sähköllä, pistin lokerosta löytyvään laatikkoon, laatikon lokeroon ja oven avaimen pistin reppuuni.\nOlin jo aikeissa jatkaa seuraavasta ovesta, kun kuulin kohteliaan äänen sanovan “kuulokkeet, neiti Manner,” ja silloin tajusin, että iPhonen korvanapit olivat vielä korvissani. Vilkaisin katonrajaan, jossa oletin kameran olevan, ja laitoin vielä napitkin kaappiin, ennen kuin jatkoin sisälle.\nAsiakkaani odotti minua oven takana ja oli täysin erilainen kuin odotin.\nEn tarkkaan pysty sanomaan minkä ikäinen mies oli, yli 30 mutta ei 50, tai ei ainakaan paljoa yli. Mies oli täysin kalju, parraton ja äkkikatsomalla hän näytti samaan aikaan jotenkin luonnottomalta, mutta ei kuitenkaan epämiellyttävältä. Vähän vain oudolta, kuin keinotekoiselta.\n“Päivää neiti Manner, minä olen Lihin. Meidän varmaan pitää tutustua, menisimmekö alakertaan?” Mies esittäytyi kättelemättä, mutta pienellä ylävartalon kumarruksella ja viittasi syvemmälle taloon.\nHallista näki, että sen takana on suuri olohuone ja ruokasali ja sen takana vielä jokin huone, jonka näki avoimesta ovesta, mutta me jatkoimme portaat alas, kerrokseen, missä nähtävästi olivat yksityiset tilat. Ala-aulassa oli ulkomaalaiselta näyttävä nainen, “rouva Hodžić, tässä on neiti Manner. Neiti Manner, rouva Hodžić auttaa minua pitämään tämän talon siistinä.”\n“Tulen hoitamaan herra Lihinin niskalihaksia,” sanoin jotain sanoakseni\n“Päivää neiti Manner. Tervetuloa. Lihin herra on hyvä pomo!”\nEn osannut sanoa kuin “varmasti on”, mikä vaikutti heti jotenkin tyhmältä, mutta se oli sanottu.\nLihin kulki edellä. Hän oli pukeutunut vihreäruutuiseen ryppyiseen liivipukuun ja valkoiseen paitaan. Kalvosinnapit olivat hänen ainut korunsa, mutta oranssin kirjava taskuliina toi väriä asuun.\nAulasta lähti käytävä, jonka kahta puolen oli suljettuja ovia, mutta me jatkoimme sen päähän, toiseen aulaan. Sieltä olisi päässyt portaita taas ylös, mutta Lihin avasi oven, jonka takana oli kuntosali.\nSe oli oikeastaan hyvinkin suuri yksityiseksi. Peräseinällä oli tikapuut ja taljat, keskellä muutama muu laite ja hydraulinen hierontapöytä ja meidän päähämme jäi vielä tilaa paksulle matolle, johon mahtui hyvin joogaamaan vaikka parin kanssa. Vastapäisestä ovesta näkyi sängyn pääty, joten se oli ilmeisesti makuuhuone ja sen läpi näkyi raollaan oleva ovi, kaakelista päätellen kylpyhuoneeseen.\nHuoneen kummassakin päässä oli luonnonvaloa. Puolapuiden ja taljojen takana katonrajassa oli matala, mutta huoneen levyinen ikkuna, mutta meidän päässämme huonetta oli koko seinän kokoinen ikkuna, josta näkyi suuri uima-allas.\n“Ette tunnu olevan fysioterapian tarpeessa,” sanoin Lihinille kun katsoimme huoneen varusteita.\n“Haluan pysyä kunnossa ja tarvitsen ohjausta ja neuvoja voidakseni pitää itseni jatkossakin siinä kunnossa missä nyt olen.”\n“Mitä vaivaa teillä nyt on?”\n“Tällä hetkellä minusta tuntuu, että niska ja hartialihakset ovat rasittuneet.”\n“Otatteko paidan pois, niin voin tutkia?”\n“Jos käyn vaihtamassa toiset vaatteet?”\nJäin katsomaan ikkunasta, kun Lihin meni makuuhuoneen puolelle. Maisema oli melkein kuin jostakin matkailumainoksesta. Edessä sinisen kimmeltävä uima-allas, sen takana vihreä nurmi, jossa muutama hyvin pidetty pensas ja niiden takana mäntyjen alitse näköala merelle.\nVasemmalla puolella näkyi rakennuksen kadunpuoleinen siipi, jossa näin suuren olohuoneen olevan, mutta sen alakerrassa oli ilmeisesti lisää yksityisiä tiloja, ehkä makuuhuoneita.\nHuomasin Lihinin palaavan, juuri kun kumarruin eteen päin, nähdäkseni lisää pihamaata ja kun käännyin katsomaan häntä, hämmästyin näkemästäni.\nLihinillä oli päällään vain jonkinlaiset punaiset kotihousut jotka päättyivät polviin, punaista, heikon kiiltävää materiaalia ja mustat nahkaiset kotitossut, joissa näytti olevan jonkinlainen samettiruusuke päällä.\nEn oikein ole varma mitä odotin.\nNo eihän Lihin näyttänyt puvussaankaan miltään kynäniskalta, mutta nyt hänen vartalonsa näytti samaan aikaan hyväkuntoiselta, lihaksikkaalta, mutta ei liian treenatulta ja samalla tavalla kuin hänen kasvonsakin, jotenkin epätodelliselta, kuin toisesta maailmasta. Ja iho oli yllättävän kalpea, liki sinervä jasiniset suonet näkyivät sen läpi.\nVatsassa vasemmalla puolella näkyi muutama leveä arpi, samansuuntaisina ja kaartuvina, mutta muutoin hän näytti ensikatsomalla melkein täydelliseltä.\n“Mistä nuo tuli?” Kysyin arpiin viitaten.\n“Purjehdusonnettomuus, kauan sitten” Lihin vastasi ja yritin miettiä millaisesta onnettomuudesta ne olivat tulleet. Minä en purjehtinut.\n“Voinko minä vaihtaa jossakin työvaatteet?” Kysyin.\n“Voit käyttää minun kylpyhuonettani, tai toista tuolla, käytävällä, sen ovi on toinen vasemmalla,” vastaisi Lihin ja minä päätin, sekunnin epäröinnin jälkeen, valita käytävällä olevan.\nKun palasin takaisin ala-aulaan, minun oli pakko vetää henkeä. Tajusin nyt vasta, miten paljon jännitin tätä, eikä Lihinin olemus millään tavoin rauhoittanut minua. Hän toi mieleeni jonkin tietokoneanimaatiohahmon, jonkinlaisen haltijan tai ehkä jonkin pienen jumalan.\nMenin reppuni kanssa käytävälle ja avasin vahingossa ensimmäisen oven. Sen takana näytti olevan vaatehuoneen tapainen, yksinään suurempi kuin olohuoneeni. Toisen oven takana oli kylpyhuone, melkein samanlainen kuin minun omani, paitsi isompi, makuuhuoneeni kokoinen.\nVaihdoin pyöräilypuseroni puhtaaseen t-paitaan ja sitten vilkaisin… olisin vilkaissut peiliin, mutta sellaista ei täällä ollut. Piste neiti Mannerille. minulla oli jotakin, mitä tällä miljonäärillä ei ollut.\nTarkastin poninhäntäni käsivaralta, pistin puseroni laukkuun ja palasin Lihinin luokse.\nPalatessani sanoin Lihinille, joka seisoi ikkunan äärellä, “jos katsotaan sitä hartiaa nyt ensin ja jutellaan.”\nLihin antoi minun puhua ja aivan huomaamattani tulin kertoneeksi hänelle pitkät pätkät perheestäni. Lihinistä ei irronnut oikein muuta, kuin että hän asui yksin ja teki työtä kotoa käsin.\nOikeastaan tajusin vasta kolme vuotta myöhemmin, miten salaperäinen Lihin oikein oli. Tietysti hän oli outo, ja sillä tavoin salaperäinen, mutta se oli muuta. Hän ei kertonut itsestään mitään, mitä ei kysytty, enkä jälkeenpäin voi olla varma, oliko hänen kertomansa totta.\nLihinillä ei ollut ainuttakaan karvaa niissä paikoissa jotka olivat näkyvillä. Ripset olivat siistit ja säännölliset, samoin kulmakarvat, liki kuin ne olisivat tarkkaan lasketuilla paikoilla, mutta niiden lisäksi ei ollut ainuttakaan karvaa. Kiiltävässä päässä ei ollut edes sänkeä.


Tämän maanantain Valioliiga-ottelu on katsomisen arvoinen.\nKaikki kotiottelunsa voittanut Manchester City isännöi Chelseaa, joka sekin on iskuetäisyydellä Valioliigan kärjestä. City on jo ottanut selkeät voitot Manchester Unitedista (4-1), Tottenhamista (6-0) ja Arsenalista (6-3), joten se voi lähteä Chelsea-otteluunkin luottavaisena. Blues kuitenkin vei kauden ensimmäisen kohtaamisen lokakuussa.\nChelsea on ollut hyvässä iskussa, vaikka viime viikolla se jäikin tasapeliin West Hamin isäntänä. Sen pistemenetyksen myötä sillä ei ole varaa tappioon Cityä vastaan.\nManchester Cityn riveistä puuttuu Sergio Agüero, joka loukkasi takareitensä Tottenhamia vastaan. Alvaro Negredo nousee Edin Dzekon kärkipariksi. Muuten kokoonpano on varsin samanlainen kuin Spursia vastaan.\nChelsea tiedostaa Cityn tulivoiman ja lähtee otteluun reaktiivisella 4-5-1-muodostelmalla. Tavallisen kahden keskikentän keskustan pelaajan sijaan Chelsea tukkii keskustan kolmella pelaajalla. Oscar putoaa penkille ja tekee siten tilaa Nemanja Maticille, Ramiresille ja Frank Lampardille.\nCityn tulikuuma hyökkäys\nChelsean suurin huolenaihe on Manchester Cityn loistava hyökkäys.\nCity on tehnyt 23 liigaottelussaan 68 maalia eli 2,95 osumaa per ottelu. Lukema on naurettava. Toiseksi eniten maaleja tehnyt Liverpool on tehnyt 11 maalia vähemmän kuin City.\nValioliigan kymmenestä parhaasta maalintekijästä kolme on Cityn pelaajia. Sergio Agüero, Alvaro Negredo ja Yaya Toure ovat tehneet yhteensä 36 osumaa.\nChelsealla on runsaasti hyökkäysvaihtoehtoja, vaikka Agüero onkin sivussa. Argentiinalaisen poissaolo pystytään paikkaamaan.\nDzeko maalasi Tottenhamia vastaan ja Stevan Jovetic teki ensimmäisen Valioliiga-maalinsa Cityn paidassa. Avauksessa hyökkääjinä nähtäneen Negredo ja Dzeko, jotka ovat ampuneet yhteensä 16 Valioliiga-osumaa. David Silvan luovia ratkaisuja ja Touren juoksuja kannattaa myös pitää silmällä.\nToure teki Spursia vastaan kauden 12:nnen maalinsa. Silva oli ihailtavan luovalla pelipäällä. Hän syötti Agüeron avausmaalin ja oli Cityn kaiken hyökkäyspelin sydän. Silva antoi 93 prosenttia syötöistään omille:\nSilvan omilleen antamat 66 syöttöä rytmittivät Cityn hyökkäyspeliä. Kuten grafiikka kertoo, hän jakoi palloa joka puolelle ja toi joukkuekavereitaan mukaan peliin.\nCityn ryhmitys on teoriassa 4-4-2, mutta Spurs-ottelun tavoin Silva hakeutuu usein keskelle, mistä käsin hän voi luoda paikkoja ja tulla mukaan peliin. Chelseaakin vastaan Silva hakeutuu irti laidoilta luomaan tekopaikkoja. Tällä kaudella Silva on luonut joukkueelleen jo 52 maalintekopaikkaa.\nKaiken kaikkiaan on lähes varmaa, että City tekee maaleja Chelseaa vastaan. Yksikään joukkue ei ole nollannut Citizensiä Etihad Stadiumilla tällä kaudella. Muutenkin City on jäänyt maaleitta vain kahdesti, vieraissa Stokea ja Sunderlandia vastaan.\nCityn hyökkäyspelin vaarallisuus on kaikkien tiedossa. Chelsean lähestymistapa otteluun on pragmaattinen ja vastahyökkäyksiin panostava.\nJose Mourinho lähtee usein reaktiivisesti suuriin otteluihin etenkin vieraskentällä. Jo tällä kaudella Mourinhon Chelsea on pitänyt maalinsa puhtaana Arsenalin ja Manchester Unitedin vieraana.\nPallottomana Chelsean ryhmitys on 4-5-1. Joukkue käyttää kolmea keskikenttäpelaajaa normaalin kahden sijaan.\nAjatuksena on pitää keskikenttä kompaktina Ramiresin, Maticin ja Lampardin voimin. Vastahyökkäykset pyritään käynnistämään laidoilta Eden Hazardin ja Willianin kautta.\nMolemmat laiturit ovat nopeita, palloa tehokkaasti liikuttavia pelaajia. Hazard on tällä kaudella tehnyt 81 onnistunutta kuljetusta, enemmän kuin kukaan muu Valioliigassa.\nKaksikon nopeus vastahyökkäyksissä on elintärkeää Chelsealle. Blues viettänee nimittäin paljon aikaa syvällä omalla kenttäpuoliskollaan ilman palloa. Sekä Hazardin että Willianin on tehtävä paljon töitä kumpaankin suuntaan. City pyrkii nimittäin nostamaan laitapakkinsa ylös tukemaan hyökkäyksiä ja tuomaan peliin leveyttä.\nJuuri Willian ja Hazard ovat Chelsean avainmiehet ottelussa. Jos Chelsea saavuttaa Etihadilla menestystä, se johtuu tämän kaksikon kyvystä avata nopeita vastahyökkäyksiä. Jos länsilontoolaiset eivät saa niitä käyntiin, illasta tulee pitkä.\nRamires, Matic ja Lampard tavoittelevat Hazardia tai Williania aina, kun Chelsealle aukeaa tilaisuus hyökätä.\nChelsean on lähdettävä otteluun todella puolustavalla ryhmityksellä, tai Valioliiga-historian paras hyökkäys rankaisee kovalla kädellä.\nWest Ham -tasapelin myötä Chelsean on vältettävä tappio ottelussa, joka voi ratkaista mestaruuden, vaikka kautta onkin vielä paljon jäljellä.\nJos Man City voittaa Chelsean, sitä on todella vaikea saada enää kiinni.


Kalkitse kaverisi -kilpailun voitto Mänttä-Vilppulaan | Nordkalk\nAnna-Kaisa Haapajärvi (anna-kaisa.haapajarvi nordkalk.com), 18.5.2017\nNordkalkin Kalkitse kaverisi -kilpailu on ohi ja voittaja selvillä. Kilpailuun sai ilmoittaa kaverin tai tuttavan, joka ansaitsisi kalkkikuorman pellolleen. Pääpalkintona kilpailussa oli rekkakuormallinen (40 tonnia) kalkkia pellolle levitettynä. Marttilalainen Mikko Torkkeli ilmoitti kilpailuun agrologiksi opiskelevan kaverinsa Salla Mäen. Nordkalkin kilpailuraati vakuuttui Mikon kirjoittamasta perustelusta ja valitsi voittajaksi Sallan.\nKatso videolta, miten yllätimme Sallan.\n"Salla on aina ollut kiinnostunut uusista maatalouden asioista ja Mustialan opinnot ovat tarjonneet monia uusia näkökulmia tilan jatkamiselle. Salla on kiinnostunut erikoiskasvien viljelystä ja siksi peltojen kasvukuntoon kannattaa kiinnittää huomiota. Haluaisin tällä "kalkkiyllätyksellä" toivottaa Sallalle menestystä ja hyvää satoa tuleville vuosille, sillä Salla jos joku on ansainnut sen", Mikko perustelee vastauksessaan.\nKalkkikuorma lähtee Mänttä-Vilppulaan, jossa Mäen tilalla viljellään ohraa, kauraa ja ruista 18 hehtaarin alalla. Nordkalk kävi yllättämässä Sallan ja luovuttamassa kalkkikuormaan oikeuttavan lahjakortin viime viikolla.\nKahvipöydässä maisteltiin Sallan taidokkaasti leipomia karjalanpiirakoita, joiden rukiisessa pohjassa oli käytetty oman tilan ruisjauhoja.\nSalla opiskelee Mustialassa agrologiksi. Opiskelukaveri Mikko on valmistumassa keväällä.


Ugandan lapset jaksavat koulussa | Järjestö 100\nCVA:n turvaama kouluruokailu Nabuyogan Bujwalan koululla Ugandassa.\nKuva: Chris Eritu\nWorld Vision on auttanut ugandalaisia oppilaita saamaan säännöllisen kouluruoan, minkä ansiosta lapset jaksavat keskittyä tunneilla ja ovat myös paremmassa turvassa hyväksikäytöltä.\nJärjestön Citizen Voice and Action –toiminnassa Tororon alueen oppilaille annettiin mahdollisuus kertoa itse koulujen ongelmista.\nKeskusteluissa paljastui, että koska lapset eivät saaneet koulussa ruokaa, joutuivat he lähteä etsimään kesken koulupäivän syötävää tai jäädä kotiin, kun eivät jaksaneet osallistua tunneille nälkäisinä.\n”Aiemmin lapset juoksentelivat alueella koulupäivän aikana varastaen mangoja, appelsiineja ja maniokkeja. Kansalaisvaikuttamistyön jälkeen lapset pysyvät koulualueella eivätkä enää harhaile kylissä hankkiakseen ruokaa,” Nyadoi Martha, yksi kouluruoan saaneista oppilaista kertoo.\nRuoan etsiskely oli johtanut jopa teiniraskauksiin ja aikaisiin avioliittoihin, kun tytöt olivat päätyneet ruokailemaan liikemiesten ja moottoripyörätaksien kanssa, jotka vaativat seksiä vastineeksi tarjoamastaan ruoasta.\nKouluruokailun puuttuminen johtui virheellisesti laintulkinnasta. Monissa kouluissa ilmaista peruskoulutusta koskevaa lakia oli tulkittu siten, että kouluilla ei ole lupaa minkäänlaisten maksujen keräämiseen, ei edes kouluruokailua varten. Väärinkäsityksen seurauksena opettajia jopa sakotettiin, jos he keräsivät rahaa koululounaaseen.\nOngelma alkoi selvitä, kun maan koululainsäädäntöä käännettiin paikalliskielelle ja kylissä järjestettiin avoimia keskustelutilaisuuksia koulutuksen esteistä. Syntyi kouluruokailua edistävä kampanja ja aktiivit auttoivat lapsia ajamaan omia oikeuksiaan, jotta he saisivat lounaan koulussa.\nNeljä vuotta kestäneen työn jälkeen Nabuyogan ja Kirewan alueilla oppilaat saavat nyt vähintään maissipuuroa lounaaksi kaikissa julkisissa kouluissa. Vanhempainyhdistykset keräävät rahaa ja viljaa ruuan valmistamiseen.\nRavittuina lapset jaksavat nyt olla läsnä koko koulupäivän ajan ja keskittyä opetukseen paremmin.\nRavittuina lapset jaksavat nyt olla läsnä koko koulupäivän ajan ja keskittyä opetukseen paremmin. Tämä näkyy jo positiivisesti lasten oppimistuloksissa. Oppilaat myös itse valvovat lounasvaroja ja tietävät, minne ilmoittaa, jos joku yrittää varastaa maissisäkkejä.\nKansalaisvaikuttaminen on vakiintunut tärkeäksi osaksi World Vision työtä Ugandassa ja Citizen Voice and Action -toimintamallilla on saatu tuloksia aikaan kaikissa ohjelmissa. Esimerkiksi Busian kaupungissa vain puolen vuoden aikana lounas saatiin joka kolmanteen kouluun. Citizen Voice and Action on edullinen toimintatapa, joka perustuu olemassa olevaan lainsäädäntöön ja julkisen sektorin rakenteisiin.\nTulokset ovat kestäviä, koska ne eivät alun alkaenkaan perustu ulkopuolisiin resursseihin.\nKansalaisvaikuttamisen onnistumiset synnyttävät uusia aloitteita ja motivoivat uusiin toimenpiteisiin. Samoilla keinoilla on vaihdettu viranomaisia, poliiseja, kätilöitä ja opettajia, jotka eivät nauttineet asukkaiden luottamusta sekä parannettu terveyspalveluiden saatavuutta.\nSuomen World Vision on yksi Suomen suurimmista kehitysyhteistyöjärjestöistä ja itsenäinen osa vuonna 1950 perustettua maailman suurinta kummilapsijärjestöä, World Visionia. Järjestö parantaa lasten elinoloja ja oikeuksia Afrikassa, Aasiassa ja Latinalaisessa Amerikassa. Apu tavoittaa tällä hetkellä noin 570 000 avuntarvitsijaa, joista yli puolet on lapsia.


Ei kalliopuhdistamoa Eestinkallion asuinalueelle - Adressit.com\nAllekirjoitukset 1 441\nPro Eestinkallio – ei kalliopuhdistamoa Eestinkallion asuinalueelle\no Asumis- ja virkistyskäyttöön kaavoitetulla Eestinkallion alueella asuu 500 m vyöhykkeellä 3800 asukasta – se on sijoitusvaihtoehdoista tiheimmin asuttu.\no Louhossuuaukon vieressä sijaitsisi yli 300 lapsen Eestinkallion alakoulu ja urheilukenttä, joiden toimintaa 5 v rakentaminen häiritsisi ja tekisi kulkemisen alueelle erittäin vaaralliseksi. Melulähteen sijoittaminen koulun lähelle on vastoin uusia kansainvälisiä meluntorjuntanormeja, joilla pyritään turvamaan lasten ja nuorten oppimis- ja keskittymiskyky häirintävaikutusilta.\no Melunesto- ja liikenneturvallisuuden parantamistoimenpiteet alueella olisivat vaikea toteuttaa ja tulisivat erittäin kalliiksi (vähäinen kustannushyöty häviää) sekä hidastaisivat rakentamisaikataulua. Pohjavesialueen pilaantuminen on myös vaarana.\no Alueella on myös 4 päiväkotia, perhepäivähoitajien lapsiryhmiä, Mäntykappeli, neuvola, hammashoitola ja terveysasema.\no Rakennusaikaiset louhe- ja betonikuormat ajettaisiin kahta asuinkatua, Eestinmalmintietä ja Pisantietä (hidasteet & nopeusrajoitus 30 - 40 km/h), sekä jo nyt ruuhkaista Finnoontietä pitkin. Kiihkeimmän 2 - 3 vuoden aikana näillä rauhallisilla asuinkaduilla jyräisi joka päivä 500 raskasta ajoneuvoa, yksi joka toinen minuutti aamukuudesta iltayhteentoista! Pisantielle tämä merkitsisi 1250 % kasvua raskaiden ajoneuvojen määrässä.\no Muokattavalle maan päälliselle 2-3 ha alueelle tulisivat hallintorakennus, 50 m korkea poistoilmapiippu, biokaasutusreaktorien yläosat, biokaasun hyödyntämistilat. Aitaukset ja ajoyhteydet pirstoisivat puiston ja kalliometsiä sekä rajoittaisivat huomattavasti virkistyskäyttöä. Muutoin hiljaiselle alueelle jäisi pysyvä meluhaitta (mm. poistoilmapiippu ja ylijäämäpoltin).\nJätevedenpuhdistamo ei kuulu keskelle valmiiksi rakennettua rauhallista asuinaluetta.\nAnita Hamberg Ota yhteyttä adressin tekijään\nLisää adressi "Ei kalliopuhdistamoa Eestinkallion asuinalueelle" tähän luetteloon\nKoko ajalta 790 789


Palvelu omistajille - Taloussanomat - Ilta-Sanomat\nJulkaistu: 28.1.2005 9:22\nTulosennusteet reippaasti ylittänyt Nokia voi sijoittaa omiin osakkeisiinsa ensi vuonna jopa viisi miljardia euroa. Vaikeuksien kautta odotettua suurempaan voittoon päättyneen vuoden jälkeen yhtiö palkitsee omistajiaan myös osingon nostolla.\nOdotettua runsaampi matkapuhelimien myynti ja verkkotoiminnan ennakoitua parempi kannattavuus nostivat koko Nokian loka-joulukuun liikevaihdon ja tuloksen selvästi markkinoiden odotuksia isommiksi. Tulosyllätys heilautti osakekurssia liki kahdeksan prosenttia ylöspäin.\nNokian hallituksen suunnitelman mukaan yhtiö voisi käyttää ensi vuonna enintään viisi miljardia euroa omien osakkeidensa ostoon, siis melkein puolet kassastaan tai enemmän kuin koko viime vuoden tulos.\nHallituksen esitys riippuu lakiuudistuksen läpimenosta, jonka hallitus antaa perjantaina eduskunnalle. Sen mukaan omia osakkeita saisi hankkia enintään kymmenen prosenttia osakepääomasta ja kaikkien osakkeiden äänimäärästä. Nykyisin vastaava raja on enintään viisi prosenttia.\nEsityksen kaatuessa ostovaltuus jäisi 443 miljoonan osakkeen sijasta 221 miljoonaan osakkeeseen.\nMyynti ylitti ennusteet\nNokia myi loppuvuonna yli 66 miljoonaa matkapuhelinta, mikä on odotettua komeampi uusi myyntiennätys yhdellä vuosineljänneksellä. Lisäksi verkkotoiminnassa "erään asiakassopimuksen" toimitus ratkesi Nokian kannalta hyvin - siis toimitus ajoittui loppuvuoteen.\nViimeiselle vuosineljännekselle kertyi liikevaihtoa jopa enemmän kuin viime vuonna ja peräti 500 miljoonaa euroa enemmän kuin yhtiö vielä lokakuussa arvioi.\nYllättävästi kasvanut liikevaihto heilautti tuloksen paljon kolmen kuukauden takaisia odotuksia ylemmäs. Yhtiö ennusti 0,16-0,18 euron osakekohtaista loka-joulukuun tulosta, mutta raportoi eilen 0,23 euron osakekohtaisen tuloksen.\nTulos on toki selvästi heikompi kuin toissa vuoden viimeisellä neljänneksellä, koska alkuvuoden markkinamenetysten jälkeen Nokia ryhtyi kännyköiden katteita leikanneeseen hintakilpailuun.\nMarkkinaosuuksien valtaaminen takaisin näyttää onnistuvan. Loka-joulukuussa osuus oli Nokian mukaan 34 prosenttia, kuitenkin yhä kolme prosenttiyksikköä vähemmän kuin edellisessä joulusesongissa.\n- Meillä on varmasti tämän teollisuudenalan parhaat katteet ja kannattavuus. Toimitimme enemmän puhelimia kuin kolme seuraavaa kilpailijaamme yhteensä, pääjohtaja Jorma Ollila kehaisi eilen tiedotustilaisuudessa.\nHintakilpailu kiristyy verkoissa\nVerkkotoiminnan näkymiä Ollila pitää yhä hyvinä, mutta varoittaa hintakilpailun mahdollisesti nakertavan verkkolaitteiden katteita.\n- Meillä on paineita laskea verkkolaitteiden marginaaleja. Tavoitteena on kuitenkin pitää kiinni Networksin 14 prosentin liikevoittomarginaalista kolmen vuoden sisällä, Ollila sanoi.\nNokian liikevaihdosta yli 60 prosenttia tulee Mobile Phones -toimialaryhmästä, joka valmistaa halvimpia puhelimia. Suurin markkina-alue on USA, mutta siellä yhtiön myynti on jopa pienentynyt.\n- Meillä ei ole USA:ssa kilpailukykyistä tuotevalikoimaa. Aiomme kuitenkin kehittää cdma-puhelimien valikoimaa.\nUSA:ssa sijaitsevan yritysratkaisuja tekevän Enterprise Solutionsin vuosi oli ankea, ryhmä on tuottanut kaikkiaan 200 miljoonaa euroa tappiota. Nokia ilmoitti marraskuussa, että Enterprise Solutions on kannattava vasta vuoden 2006 alussa, alun perin tavoite oli tämän vuoden lopussa.\nPelit pettymys multimedialle\nKehittyneimpiä ja kalleimpia matkapuhelimia valmistavan Multimedian kannattavuus koheni yhä. Anssi Vanjoen johtama ryhmä teki viimeisellä neljänneksellä 160 miljoonan euron liikevoiton ja liikevoittoprosenttikin nousi yli 13 prosentin.\nMultimedia kovalla tohinalla julkistama pelilaite N-Gage on kuitenkin ollut Ollilan mukaan pettymys.\n- Olemme oppineet pelilaitteista paljon. Siellä olisi pitänyt olla nopeampaa kasvua ja ehkä meidän olisi pitänyt sijoittaa sinne enemmän.\nSyksyn aikana heikentynyt dollari leikkasi Nokian liikevaihtoa Jos dollari ei olisi heikentynyt, koko vuoden liikevaihto olisi kasvanut kuusi prosenttia toissa vuodesta.


Koulutuskentässä tapahtuu - Työväen Sivistysliitto TSL\nTSL:lle rahoitusta maahanmuuttajille suunnattuun koulutukseen\nTSL on saanut Opetushallitukselta rahoitusta koulutukseen, jonka kohderyhmänä ovat maahanmuuttajat, joiden kotoutumisjakso on päättynyt. Koulutukset sisältävät vertaisryhmätoimintaa, ja sen vetäjät ovat käyneet Ote työhön -hankkeen työelämäohjaajakoulutuksen. Hankkeen yhteistyökumppanit ovat Heo, Visio, Helsingin aikuisopisto ja Amiedu. Koulutukset toteutetaan syksyllä 2019 ja vuonna 2020.\nTSL:n tuntikouluttajat koolla\nTSL:n työnohjaajat ja tuntikouluttajat kokoontuivat Tampereella 25.–27.1.2019 kartuttamaan työnohjaus-osaamista, ideoimaan uutta tarjontaa, käsittelemään koulutusrintaman ajankohtaisuuksia, pedagogiikkaa, kouluttajan työhyvinvointia, työsuojelua, talon viestintäuutuuksia ja painopisteitä sekä aikuisten digitaitojen kouluttamista ja hankekokonaisuutta.\nTSL:n työlle merkittävä tunnustus - aikuisten perustaitojen koulutustarjonta vahvistuu\nTSL sai opintokeskuksista ylivoimaisesti eniten tukea aikuisten perus- ja digitaitojen vahvistamiseen opetus- ja kulttuuriministeriön sekä Opetushallituksen käynnistämästä ohjelmasta. 230 000 euron tuella TSL on kuudenneksi suurin rahoituksen saaja. Tämä on merkittävä tunnustus liiton pitkäjänteiselle työlle aikuisten perustaitojen opetuksessa.


Muuliprojekti: Muuli pitkästä aikaa ohjasajossa\nkategoria: ohjasajo, temput\nAnonyymi 14. syyskuuta 2016 klo 20.00\nKuinka paljon nuo geelitutit lyhentävät kuolainta? Hevoselle tuli vahingossa ostettua sentin liian pitkä kuolain, niin auttavatko nuo siihen vai ostanko vaan uudet kuolaimet? :)\nKaisa 14. syyskuuta 2016 klo 20.38\nKyllä ne lyhentää.. Hitsi en osaa saanoa että paljonko mutta kyllä mä sanoisin että jopa sentin. Kannattaa kyllä kokeilla, minusta nää jotenkin rauhottaa kuolainta suussa muutenkin. Kalliithan nämä Acavallon kumit on (16-22e oon nähnyt kun tein hintavertailua) mutta kyllä yhdet tällaiset pitää aina olla kaapissa :)\nAnonyymi 14. syyskuuta 2016 klo 20.34\nOlis ollut kiva nähdä Kaktu muulin selässä sillä sehän on tunnettu apina mikä ei millään tipu xD\nHienosti muuli kyllä sietää raippaa.\nKaisa 14. syyskuuta 2016 klo 20.39\nMuuli ei ole (ihan) vielä siinä pisteessä että se päästäisi vieraita selkään. Tai en tiedä, en ole kokeillut, mutta luulen että näin on. Eiköhän Kaktu sinne saada sitten kun Muuli on paremmin hallussa ja astetta turvallisempi. En usko etta Kaktukaan enää haluaa itseään väen vängällä tapattaa ;)


Koeajossa Audi A4 2.0 TDI\nAudi A4 on kehittynyt olemassaolonsa ajan tasaisin askelin. Jopa muotoilussa on edelleen samoja piirteitä kuin vuonna 1987 esitellyssä Audi 80:ssa. Tämänkertaisessa uudistuksessa on kuitenkin kysymys tavanomaista suuremmista uudistuksista. A4 on kuitenkin hyvin pitkälle sama auto kuin coupe-sisarensa A5, joka esiteltiin jo vajaata vuotta aikaisemmin.\nKeskiluokan premium-mallien yhteisenä piirteenä on jostakin syystä ollut ahtaat tilat. Audi tekee nyt kuitenkin irtioton tästä ongelmasta. Auton kokonaispituus on kasvatettu 4,7 metriin eli 12-18 cm BMW:tä ja MB:tä pidemmäksi. Yhdessä 17 cm:llä kasvaneen akselivälin kanssa tämä mahdollistaa merkittävän kasvun takaistuimen polvitiloihin. Nyt 185-senttinen mahtuu istumaan samanmittaisen taakse ilman että polvet ottavat kiinni etuselkänojaan tai pää kattoon. Totuuden nimissä on kuitenkin sanottava, että vastaavaan pystyy vaikkapa VW Golf ja Audin mittaisista autoista monessa on huomattavasti väljemmät takatilat.\nTakaistuin on melko matala pääntilan parantamiseksi. Edessä istuin on mahdollista nostaa melko korkeallekin ilman ongelmia pääntilan kanssa. Etuistuimien muotoilu on onnistunut ja istuimet ovat tuttuun tapaan jämäkästi pehmustettuja. Koeajoautossa oli urheiluistuimet, jotka voidaan luokitella ylikoviksi. Muotoilua ei voi niissäkään moittia ja kerrankin ei joudu kärsimään liian lyhyestä istuinosasta. Etuovi on varsin lyhyt, minkä pitkäjalkainen huomaa keskipilarin sijainnista autosta poistuessaan.\nTavaratila on pitkä, mutta matala. Audin aikoinaan lanseeraamista tilaa säästävistä saranoista on luovuttu ja saranat vievät leveyssuunnassa oman tilansa menemällä verhoilun sisälle. Tavaratilan ilmoitettu tilavuus on 480 litraa, joka on keskiluokassa tavanomainen lukema, mutta selvästi BMW:tä suurempi.\nNäkyvyydessä ei ole mitään yksittäistä ongelmaa, mutta hyväksi sitä ei voi kehua. Ulkopeilit ovat nykytyyliin suurentuneet aikaisemmasta. Ulkopeileissä olevat vilkut näkyvät toimiessaan kuljettajan paikalle. Tämän mielekkyyden kyseenalaistan. Kylkilistat puuttuvat A4:stäkin. Kääntöympyrä on akselivälin kasvun myötä selvästi suurentunut ja A4 voidaan luokitella kömpelöksi.\nA4:n ensimmäiset tarjolla olevat moottorit ovat 1.8 TFSI:tä (118 kW/160 hv), 3.2 FSI (195 kW/265 hv) sekä dieselit 2.0 TDI:tä (105 kW/143 hv), 2.7 TDI (140 kW/190 hv) ja 3.0 TDI (176 kW/240 hv). 1.8 TFSI on uutta moottoriperhettä edustava ahdettu bensakone, joka on esitelty viimeisen vuoden aikana jo muutamiin konsernin malleihin. Sen kulutus on uudeksi moottoriksi yllättävän suuri. 2.0 TDI on uuden sukupolven common rail -diesel, joka on merkittävästi aikaisempaa hiljaisempi käyntiääneltään. Myös veto-ominaisuudet ovat parantuneet. Vääntölukemat ovat kuitenkin ennallaan samoin kuin ilmoitetut kulutus- ja suorituskykylukemat. Tässä mielessä Audi ei pysy kehityksen mukana, sillä kilpailijoilla suorituskyvyn ja kulutuksen kehitys on nopeaa.\nKoeajettu 2.0 TDI on ominaisuuksiltaan miellyttävä, kunhan pysytään yli 1500 r/min kierroslukualueella. 6-vaihteisen vaihteiston kanssa on kuitenkin melkoisesti puuhaa, jos täyden suorituskyvyn haluaa hyödyntää. Tämän moottorin yhteyteen saa portaattoman Multitronic-vaihteiston melko kovaan 3100 euron lisähintaan. Hyvää suorituskykyä haluavalle olisi paikallaan myöhemmin tuleva saman moottorin 170-hevosvoimainen versio, sillä 2,7-litrainen diesel lisää melkoisesti kulutusta ja etenkin hintaa.\nA4:n merkittävimmät edistysaskeleet on otettu ajo-ominaisuuksissa, joista ei löydy pienintäkään moitteen sijaa. Ohjaus on tarkka, suuntavakavuus moitteeton ja kaarrekäytös esimerkillistä. Outona piirteenä on keulan hakeminen sivusuunnassa reippaassa kiihdytyksessä liukkaalla pinnalla. Ratissa ei tunnu vetelyä, mutta keula lipsuu. Tällaista ei esiinny A6:ssa.\nKoeajetussa autossa oli valitettavasti urheilualusta ja 17" pyörät. Tämä yhdistelmä pilaa ajomukavuuden. Menossa on mukana jatkuva nypytys tyypillisellä suomalaistiellä, joka muilla autoilla tuntuu tasaiselta. Audin vakioalusta on aivan riittävän jämäkkä, mutta varmasti löytyy niitä, jotka haluavat maksaa lisähintaa tästä ilosta.\nMelutaso voidaan luokitella alhaiseksi, mutta tässä suhteessa mitään suuria edistysaskeleita ei ole otettu ainakaan 17" pyörillä varustetussa autossa. Rengasmelun kehitystä merkittävämpää tässä tapauksessa on kuitenkin 4-sylinterisen dieselin ruman käyntiäänen poistuminen. Enää ei moottorin ääni käy perusteeksi bensakoneisen Audin valitsemiseen.\nPääosa A4:stä myydään Suomessa Business-varusteltuna myös yksityiskäyttöön, vaikka todellinen hintaero on suurempi kuin hinnaston mukainen 1000 euroa. Business-varusteluun sisältyy mm. xenon-valot, vakionopeussäädin, alumiinivanteet, 2-osainen takaselkänoja, informaatiojärjestelmä värinäytöllä ja paikallaanpitoavustin. Perusvarusteita ovat mm. automaatti-ilmastointi, radio/CD, sadetunnistin ja 6 turvatyynyä.\nLisävarusteista peritään Audin tapaan suolaisia hintoja: metalliväri 1380 euroa, urheiluistuimet 1100 euroa, sähkösäätöiset etuistuimet muistilla 2250 euroa, nahkaverhoilu 3310 euroa, parkkitutka taakse 720 euroa ja CD-vaihtaja 470 euroa.\nSisustuksen laadussa Audi on pitkään ollut ykkönen. Perusmallien verhoilukangas on vain ollut melko vaatimatonta. A4:ssä kangaskin on totuttua ylellisemmän oloista. Business-mallin värinäytöllä varustettu käyttöjärjestelmä on huomattavasti arvokkaamman näköinen kuin yksivärinen. Järjestelmän käyttöpyörä on sijoitettu tässä versiossa kojetauluun, jossa säätöpyörän tarkka pyörittäminen on selvästi hankalampaa kuin keskikonsolissa käsi kyynärnojaan tuettuna.\nMMI:ksi kutsuttu käyttöjärjestelmä on sinänsä looginen ja selvästi helpompi kuin BMW:n iDrive. Suomen kielen puuttuminen valikoimasta vaikuttaa ainakin minun mielestäni kitsastelulta. Radiokanavan vaihto on Audissa liian työlästä, koska siitä puuttuvat +/- napit, joilla voisi suoraan selata järjestyksessä muistissa olevia kanavia. Ideana on siirtää säätöpyörällä kohdistinta näytöllä halutun kanavan kohdalle. Koeajoautossa olleessa monitoimiohjauspyörässä on sama periaate: peukalopyörällä siirretään kohdistinta ja tiirataan näytöltä sen sijaintia. Tämä on tarpeettoman vaikeaa ja liikenneturvallisuutta vaarantavaa. Toinen ajastaan jälkeen jäänyt ratkaisu on erillinen vakionopeussäätimen viiksi, jonka käyttö on paljon vaikeampaa kuin ratissa olevien nappien ja vaatii otteen irrottamisen ratista.\nMuilta osin hallintalaitteet ovat esimerkilliset. Uutuutena A4:ssä on sähkötoiminen seisontajarru ja käynnistys ja sammutus Passatin tyyliin avainpalikkaa painamalla. Näissä en näe mitään periaatteellista etua tai haittaa tavanomaiseen toteutukseen verrattuna. Hyödyllisenä piirteenä seisontajarruun on yhdistetty automaattinen vapautus ja paikallaanpitoavustin. Vaihteensiirto on kevytkäyttöinen, mutta keskitys 5-6 -linjalta pois on hieman liian voimakas ja johtaa tottumattomalle helposti nelosen kytkeytymiseen kuutosen sijasta. Mittaritaulussa näkyy vaihtamisopastin, joka ehdottaa oikeaa vaihdetta.\nA4 on kehittynyt merkittävästi edeltäjään verrattuna. Lähes kaikki ominaisuudet on toteutettu esimerkillisesti ja laatu on vakuuttavaa. Muutaman pikkuasian jättäminen edelleen korjaamatta ihmetyttää. A4 2.0 TDI Business maksaa 37 900. Se on vain 300 enemmän kuin epätaloudellisen 1.8 TFSI:n hinta, joten dieselin hankinta kannattaa lähes aina. Dieselvero tulee tienattua noin 10 000 kilometrin vuotuisella ajolla. Moottorien suorituskyvyssä ei ole suurta eroa. Uusi tilanne Audin kannalta on se, että BMW 318d maksaa 37 000 euroa. Aikaisemmin BMW oli Audia kalliimpi. Audin 6-sylinteriset mallit ovat myös erittäin kalliita. 2.7 TDI:n lisähinta 2,0-litraiseen verrattuna on 9500 euroa.\n12.1.2008 Timo Nurmela